
АРХИЕПИСКОП ДАНИЛО II ИАО КЊИЖЕВНИК 



Последњих година XIII века један „благоверан ћ 
благочастив, милостив и праведан" властелин српски, 
који је био „богат и славан веома", довео је свога је- 
диног сина на двор краља Стефана Уроша II Милути- 
на. Властелину су помрла сва „остала чеда" његова, сви 
други синови и све кћери његове из брака са женом с 
којом је проводио „дане века овог у добродетељи ве- 
ликој". Син који му је „на утеху" остао био је „изгле- 
дом благолепан и језика доброглагољива". Већ је био 
упознао „дубину словес књижних" у „училишту" код 
„учитеља неког". На двору краљевом требало је да 
употпуни своје образовање и да се што боље спреми 
за будуће војничке дужности и за све друге државне 
послове. Кад је тај „благоверни" властелин „нредавао" 
краљу свога сина, васпитаног у „целомудрију (разбо- 
ритости) и у свакој побожности", краљ је властелину 
упутио ово питање: „Да ли да му верујем?" По оби- 
чају, који је доцније потврђен и Душановим закони- 
ком (чл. 51), властелин је одговорио краљу: „Веруј ко- 
лико и м«ни". Краљ је после тога примио „јуношу 4 
(младића) за једног „од унутрашњих", за свога дво- 
ранина. Тај „Богом љубими јуноша" остао је увек ве- 
ран краљу. Уз „благочастивог краља Уроша" био је и 
онда када је краља задесила „скрб велика" и „беда", 



када су сва властела била „отступна" и кад је краљ : 
био „безнадеждан". Од некадашњег дворанина постао 
је смерни монах Данило, а затим игуман хиландарски, 
епископ бањски и хумски, и најзад „преосвештени ар- 
хиепископ свих српских и поморских земаља" (1324 — 
1337). 

Живот архиепископа Данила II описао је његов 
ученик, који је од њега био „храњен, вољен и васпита- 
ван у сваком доброразумију и упућиван на добре на- 
вике". Световно име „блаженог господина" свога уче- 
ник није забележио. А за себе самог чак ни то Није ре- 
као како се звао у монаштву. 

У једном од „славних" дворова краља Стефана 
Уроша II Милутина, у „преизврсном месгу названом 
Пауни" или у оном „рекомем Неродимл>а", млади двз- 
ранин је могао да нађе оригинални рукопис Доменти- 
јановог описа живота св. Саве. „Последњи ученик" Са- 
вин, јеромонах Доментијан „сложио је" и „написао" 
то житије у Карејској ћелији св. Саве, у којој ће доц- 
није и Данило да монахује. „Као превелики дар часни" 
Доментијан је житије послао краљу Урошу I, оцу кра- 
ља Милутина. Без сваке сумње житије је чувано у кра- 
љевском двору, и то свакако у ризници, са другим дра- 
гоценостима. 

Кад је дворанин отишао у монахе и почео да пише 
„похвале житија" краљева и архиепископа српских, 
Доментијан му је служио као узор. А из Доментијано- 
вог дела о св. Сави Данило се научио да буде добар 
монах у стетосавском смислу: повлачење од света та- 
квом монаху омогућава да се духовно оснажи и оспо- 
соби за што свесрдније и потпуније служење народу и 
"држави, наравно изграђеној на хришћанским начелима. 
Индивидуално спасење не треба занемаривати, али је 
много важније и узвишеније спасење целога народа, 
које се постиже кроз хришћанску државу. Од побо- 

жности и ваљаности владара и његових доглавника за- 
виси напредак државе, и духовни а не само материјал- 
ни. Светосавски монах помаже „благочастивог и хри- 
стољубивог" владара, јер је уверен да тиме ради на 
добру и државе и народа. То је учење Светог писма. 
Св. Сава га је само прихватио и својим животом и ра- 
дом многобројним библиским примерима „богоугодних 
дејанија" додао је српске примере, који су библиско 
учење приближили души српских монаха и свих дру„- 
гих Срба. Пре подизања Хиландара, у оно доба кад се 
св. Сава подвизао на Св. Гори са својим оцем св. Си- 
меоном, „неки богобојажљив муж" рекао му је ове 
речи: „Бог посла тебе у Св. Гору не да се спасеш само 
ти и твој родитељ, но да и деци отачаства твога устро- 
јиш добар пут, јер пророку је речено: Не упознај ме 
само ти једини, но узиђи на гору Сион, узнеси глас 
свој као трубу да буде благовест Јерусалиму, тако да 
ме сви сазнају". Св. Сава је правилно схватио опомену 
тог „богобојажљивог мужа" и постао је, заједно са 
својим оцем, „начелник спасења отачаства" свога. По- 
ред многих других, и монах Данило пошао.је стопама 
св. Саве. 

„Господом вођен", Данило је напустио дворски жи- 
вот, тајно од краља, једне ноћи, за време краљевог по- 
клоничког путовања од цркве до цркве по „богодаро- 
ваној држави отачаства свога". Изгледало је да је он 
ушао у „тишину неузбурканог пристаништа". Али тако 
није било. Као игуман хиландарски три године и три 
месеца браиио је Хиландар од „безбожних народа: 
Фруга, Турака, Јаса, Татара, Маговара, Каталана и дру- 
гих мно« оименитих народа". Подносио је тада све не- 
воље и напоре „као да је пребивао у туђем телу" (каже 
његов ученик). „Од јутра до вечера" „мушки се борио 
с безбомшицима". Они су учинили да надалеко „не 
беше тада дома, у коме није било плача". 






Од времена Даниловог ступања у монахе па све до 
краја његовог живота српска историја је веома бурна: 
браћа се боре о краљевски престо (прво Драгутин и 
Милутин, а затим синови Милутинови, Стефан и Кон- 
стантин,. и син Драгутинов, Владислав); синови подижу 
буне против оцева и падају и једни и други у тешке 
грехове (на Милутина устаје Стефан Дечански, а Сте- 
фана збацује Душан). Данило стишава разјарене, мири 
завађене и чини све што може да насгане „дужна љу- 
бав" међу најближим рођацима. Док се они отимају о 
престо, Данило се брине за државу. 

Он иде од једног до другог; пише им „писанија 
душеполезних глагол" и шаље им поруке преко наро- 
читих изасланика. Кад устреба, одлази и на стране дво- 
рове: у Трново бугарском цару, у Цариград „самодр- 
жавном цару великије Романије". Он је уопште неумо- 
ран кад треба радити за добро државе и земље српске, 
чији је био „рожденије и васпитеније". Из тих побуда 
он постаје и писац житија краљева и архиепископа 
српских. 

Пре краља Драгутина у породици Немањића било 
је борби међу браћом рођеном, али синови нису „беза- 
коновалн" против својих оцева. За живота очева чак 
се ни браћа ннсу крвила. Вукан је, по Теодосију, чекао 
да се заврше „дани оца" његовог, па да се освети Сте- 
фану што га је Немања „благословио ... за великог 
жупана, за господара и самодршца све српске земље". 
Драгутин се усудио да „подигне руку на родитеља сво- 
јега". Дао је рђав пример. На њега се угледао Стефан 
Дечански. А доцније ће то учинити и Душан. Данило 
пише житије Драгутиново, и то по свој прилици пред 
сам крај владе краља Милутина, у оно доба када се 
Милутин „измени на милосрђе" ирема Стефану, када су 
се отац и син измирили на Данилово заузимање. У жи- 
тију Драгутиновом Данило износи како сина постиже 

Архиепископ Данило II 
(фреска из црквс св. Богсродице, Пећ) 

(Фото: Музеј кнеза Павла) 



казиа кад згреши према своме оцу. Родитеље треба 
„равно с Богом поштовати", па чак и онда кад нису у 
праву. Од очевс клетве сина не може ослободити ни 
мајка рођена. Узалуд је краљица Јелена уверавала Дра- 
гутина да све што се догодило није било „од руке кре- 
пости" његове већ од Бога. Драгутин је пао с коња и 
сломио ногу. То је схватио као „знамење". Треба испа- 
штати за грех према оцу. И Драгутин оставља престо и 
постаје покајник. Данило о свему томе говори у жи- 
тију, да би поучио млађе на погрешкама старијих. Све 
што је писао ради поуке је писао, а не из жеље да 
ствара књижевна или историска дела. „Пут показати", 
то је он намеравао кад је састављао своје списе. Жи- 
тијем Драгутиновим Данило је хтео још нешто да по- 
стигне. У интересу је државе да се на српском престо- 
лу учврсти Милутинова грана лозе Немањића. Због тога 
у Драгутиновом житију Данило нарочито наглашава 
да је Драгутин у Дежеву предао краљевство Милутину 
у најдубљем уверењу да сам „Бог заповеда тако". 
Данило је био одан православљу. За њега је само 
1 православље „вера христијанска", а католичанство је 
„вера латинска". Он има погрдних речи за византи- 
ског цара Михаила VIII Палеолога као за отпадника од 
правослапља. То је бно „хулноиметшти цар" и „неча- 
стиви цар". Али о самом католичанству Данило не пише 
ништа ружно. Имао је и сувише прилика да то учини. 
Он их није употребио, јер је добро знао колико су 
верске распре штетне по државу. И у томе је Данило 
био достојан наследник св. Саве. Данило помиње бо- 
гомиле. Назива их јеретицима, али без икаквог пбгрд- 
ног сггиТеТа. То пеома одудара од начинл изражазања 
монаха Николе, бившег игумаиа студеничког. По на- 
редби Даниловој Никола је почео да преписује јеван- 
ђеље у Пећи, а завршио га у манастиру св. Николе у Да- 
бру 1328/29 године. У свом запису Никола назива бого- 

миле „безбожним и поганим бабунима'' и „бледивим и 
проклетим". Толерантност Данилова може се и овим 
посведочити. За време његовог архиепископовања, око 
1326 године, краљ Стефан Дечански, који се о свему 
саветовао с Данилом, послао је изасланство мисирском 
султану и замолио га за заставу, и то жуте боје. За- 
става би била ношена пред српском војском на ратним 
походима. Крајем 1326 и почетком 1327 године, Стефан 
Дечански је био болестан. Магистер Егидиус је почет- 
ком децембра 1326 године дошао на српски двориз Ду- 
бровника да лечи краља. Република му је одобрила да 
се два месеца бави у Србији. У мају 1327 године Еги- 
диус је поново ишао краљу. Да је краљ заиста био 
озбиљно болестан, види се из једне песме Манојла Фила, 
у којој се Стефанова ташта, Ирина Палеологина, моли 
св. Анастасији да оздрави српски краљ, њен зет. Са 
том краљевом болешћу без сумње је у вези подизање 
манастира Дечана. По причању Даниловог ученика, 
други манастирски ктитор био је архиепископ Данило. 
„Камен угаони" положио је прво краљ својом руком, а 
затим архиепископ. То је било 1326/27 године, како се 
сазнаје из натписа на манастирској цркви. Натпис још 
нешто казује. Цркву је зидао „фрад Вита мали брат, 
протомајстор из Котора града краљева". Тако је като- 
лик градио цркву чији је други ктитор био православ- 
ни архиепископ. Данило је био дубоко убеђени право- 
славац, који своју задужбину, цркву св. Богородице 
. (једну од цркава манастира у Пећи), посвећује Одиги- 
трији цариградској, очевидно због тога што је икона 
св. Богородице Одигитрије (Наставнице), по предању 



дело самога св. апостола Луке, била ношена испред оне 



византиске војске која се борила с латинским осваја- 
чима Цариграда. Икона је пала у руке Латина, али је 
по ослобођењу Цариграда сама напустила манастир и 
изишла да дочека православног цара. У Даниловом 

православљу било је и културне оријентације. Он је 
налазио да се српска култура треба да изграђује под 
што јачим утицајем грчке кулгуре. Зато он доводи грч- 
ке монахе и даје Им своју цркву на служење. Грчке 
књиге је набавио у великом броју. Његовим старањем 
свакако се и преводи ло с грчког_на српски . На тај пре- 
водилачки рад~оез сумње је мислио Данилов ученик, 
кад је писао да је Данило „књиге многобројне састав- 
љао и изналазио оне које пре никада нису биле". 

Краљица Јелена, жена краља Уроша I, а мати кра- 
љева Драгутина и Милутина, била је „од племена 
фружскаго". Католикиња од рођења, она је то била 
и после своје удаје, као српска краљица. Умрла је као 
праВос лавна мона хиња и као ктиторка православног 
манастира Граца. Три године по њеној смрти, 1317, Је- 
лена је проглашена за православну светицу. Данило је 
написао њено житије, и то свакако ускоро после кано- 
низације. У житију се прича како је Јелена говорила 
својим синовима, „крепким, силним и самодржавним 
краљевима": „да останете у љубави". То је поука и 
Данилова упућена наследницима двојице „христољуби- 
вих краљева". „Брат који се дели од брата љубављу, 
такав је сличан птици која је излетела из свога гнезда 
и која лети на друга места, коју"лако може да улови 
сваки птичар и ловац. А брат кога брат номаже јесте 
као тврд и висок град". Блажена краљица казује те 
речи својим синовима, а Данило их исписује као опоме- 
ну њеним унуцима. Било је пуно разлога за страхова- 
ње шта ће бити после смрти Милутинове. Данило је 
брижно мислио о будућности. С таквим је мислима и 
писао житије Јеленино. У то доба се често говори о 
унији. Због тога је за Данила било веома важно да опи- 
ше живот краљице Јелене, некада ревносне католики- 
ње (радила је и на унији), која је пришла православљу 
и удостојила се да постане светица. 

Утврђивању православља служе и житија архие- 
пископа Арсенија и Јевстатија I. Према Арсенију, не- 
посредном наследнику св. Саве, Данило је гајио наро- 
чито поштовање. Њему је посветио и црквицу (капелу) 
уз цркву св. Богородице зване Одигитрије цариградске. 

Познат је још један Данилов спис: житијс краља 
Милутина. Писано је свакако за владе краља Душана, 
вероватно одмах после неуспелог устанка зетске вла- 
стеле (у априлу 1332 године). У житију се оптужује 
зетска властела за буну Стефана Дечанског против Ми- 
лутина. А велможе краља Милутина окривљују се за 
поступак краљев према Стефану. Данило нарочито ис- 
тиче војничке успехе Милутинове, што је веома разу- 
мљиво кад се узме да он пише у доба краља ратника. 
Не треба губити из вида да је Душан веома радо по- 
мињао свога деду, „светога краља", који је поставио 
основе доцнијег Душановог царства „Србљем и Грком". 
Милутин је „сабрао растурено у наследству државе" 
своје. Он је „многи страни народ принудио силом сво- 
јом к Богом дарованој држави, земљи српској". Од ње- 
говог рода било је много владара који су били моћни 
и силни, али их је он све превазишао. Све је то пости- 
гао призивајући име Божје и вршећи вољу Господњу. 
Данило је желео да читаоци Милутиновог житија дођу 
до таквог закључка. 

Књижевни рад архиепископа Данила II наставио је 
његов ученик и биограф. Он је од похвалних житија, 
које је написао Данило и он сам, а можда и још ко 
други, саставио једну целину, и то по свој прилици 
пре 13 40 го дине. Тај зборник житија очевидно је зами- 
шљен као наставак Доментијанових житија св. Си- 
меона и св. Саве. Житија архиепископа, односно патри- 
јараха, доцније су настављена, истина веома укратко; 
она иду до 1375 године, до избора патријарха Јефрема. 
Владалачка житија завршавају се првим годинама вла- 

де краља Душана. Зборник житија краљева и архиепи- 
скопа српских вео ма је важан извор з а српску средње- 
вековну историју. Од необичног је значаја и као спо- 
меник српске писмености. Има и чисто књижевних 
вредности, нарочито у оним деловима који потичу од 
Даниловог ученика. 

СРПСКИ КЊИЖЕВНИЦИ ОД СРЕДИНЕ XIV ДО 
ПОЧЕТКА XVII ВЕКА 



Архиепископ Данило II, биограф краљева и архие- 
пископа српских, преминуо је 19 децембра Ј337, шдине. 
Он је доживео да види сина "краља Стефана Душана. ' 
Вероватно је он и крстио малога краљевића Уроша (ро- 
ђеног пре 31 августа 1337 године). Изгледало је да се 
наставља лоза Немањина и да ће и даље „по прејема- 
нију род по роду преДржавати престол владичствија 
србскије земљи". Тако је свакако мислио и Данилов 
ученик (на жалост, његово име није познато), који је 
у доба између 1337 и 1340 године саставио Зборник 
биографија краљева и архиепископа српских. Зборник 
се тада завршавао описом првих година владавине кра- 
ља Стефана Душана и биографијом Данила II. О Ду- 
шановој тешкој болести (1340), с којом је по свој при- 
лици у вези канонизација Стефана Дечанског, у Збор- 
нику се ништа не говори. Свој садашњи изглед Збор- 
ник је добио у доба између 1375 и 1379 године, кад је 
патријарх Јефрем први пут управљао српском црквом. 
Непознати настављач Данилов писао је о патријарху 
Сави IV, па је узгред изнео и „повест о цари Стефане". 

О цару Урошу је- рекао само неколико речи. Житије 
Урошево нанисао је тек патријарх Пајсије 1642 године. 
Са „прекрасним" Урошем нестало је последњег српског 
владара из породице Немањића. С патријархом Пајси- 
јем се завршава низ писаца старих сриских биографија, 
који почиње првим Немањићима, игуманом студенич- 
ким Савом, доцнијим оснивачем српске цркве, и вели- 
ким жупаном Стефаном, првовенчаним краљем. У та- 
квој је неразлучној вези стара српска књижевност са 
политичком и црквеном историјом. 

Од архиепископа Данила II до патријарха Пајсија 

има више српских књижевника који су познати и по 

имену. На Синајској Гори, свакако у манастиру св. Бо- 

городице, поп Јован преписује Јеванђеље и Псалтир, 

а из разних извора скупља материјал за своја „Словеса 

душеполезнаја". Јованова Словеса, која су данас из- 

тубљена, одушевљавала су читаоце. Један од њих на- 

писао је на самом рукопису ове веома похвалне речи: 

„Кими хвалами похвалим попа Јоана; он Сербска уте- 

хо, надежде заблудших, обрашченије безумних, научи- 

тељу добрих, светниче благодати". По мишљењу Вл. 

Розова, поп Јован је живео у првој половини XIV века. 

Када је царица Јелена била на Св. Гори (1347/48 

године), замолила је „усрдно" старца Јоаникија да 

преведе с грчког Тумачење јеванђеља од Теофилакта 

Охридског. Јоаникије је испунио то „богољубно про- 

шеније" побожне царице, која је имала „много усрдије 

и љубов неизреченују о исканији светих писанији... је- 

лико други никтоже". У запису се Јоаникије назива 

старцем, али на основу тога не треба мислити да је он 

ј био стар човек. Старци су били братнја начелна; они 

г су, заједно с игуманом, сачињавали манастирску управу. 

„Благочастива и христољубива и превисока госпођа 

деспотица кира Јелена", за коју је 1370/71 године на- 

писан „божаставни песневац", биће свакако исто лице 
с доцнијом монахињом Јефимијом. „Песневац" је псал- 
тир. Како се запис налази .на ноиоканону, значи да је 
преписан са псалтира деспотице Јелене. Преписивач 
није морао да зна шта запис казује, пошто је у запису 
употребљена тајна азбука, Деспотица Јелена је тражи- 
ла утехе у псалмима Давидовим. Њој је умро отац, ће- 
сар Војихна. Ни мајке није имала у оно доба када се 
преставио „в вечније обитељи" њен јединац „млади 
младенац Угљеша деспотовић". Сахранили су га у Хи- 
ландару код гроба његовог деде Војихне. „Ва Христа 
Бога благоверни" деспот Јован Угљеша, пре но што ће 
поћи у рат „против безбожних муслимана", одлази на 
гроб свога „господина и родитеља светопочившега ће- 
сара" и сина својега „по плти" (телу) Угљеше. „Ту же 
множаје умилив се и разгоревше љубовију срдачноју" 
Угљеша се стара „за помен вечни себе и гробовом тем". 
А Јелена шаље у Хиландар иконицу коју је њен мали 
Угљеша добио од „великог и светог мужа" „митропо- 
лита богоспасенаго града Сера кир Теодосија". На ико- 
ници она исписује речи неизмерне жалости која „не- 
престано горит в срдци" њеном. Деспот Угљеша гине 
на Марици заједно с краљем Вукашином. „Тамо кости 
их падоша, и непогребени пребиша" — тако стоји у 
занису савременог бугарског писца инока Исаије. Да 
њихова тела нису наћена, казују три стара српска ле- 
гописа (Пећки, Студенички и Цетињски). После непуна 
два месеца Јелена остаје и без деспотовине. Угљеши- 
ном државом овладали су Грци. Као монахиња Јефи- 
мија, она налази уточишта код кнеза Лазара. Књегињи 
Милици Јефимија је била сродница. Са кнегињом Ми- 
лицом (монахињом Јевгснијом) Јефимија је ишла сул- 
тану Бајазиту. Две монахиње нашле су султана у Серу, 
у оном граду у коме је некад Јефимија господовала и 
била срећна и као жена и као мајка. По патријарху 

Пајеију, тело деспота Угљеше однели су „неки иноци 
в обитељ, јеже от њего сазданому от основанија близ 
Сереза". Ту је оно „исцељенија" творило. А првобитни 
гроб Угљсшин „нека чјудна знаменија показујет". Ако 
би се и веровало овим позним белешкама Пајсијевим, 
не би се ииак знало да ли је тело Угљешино било већ 
пренесено у доба Јефимијиног доласка у Сер (у про- 
леће 1398 године). Гроб свога јединца Јефимија није 
могла да обиће, јер жензма није допуштено ни да сту- 
пе на земљиште Св. 1'оре (царица Јелена је истина била 
на Св. Гори, али она је била „света царица"; старац 
Јоаникије бележи да је она дошла „не јаве, но некако 
премудро и покривено"). По повратку из Сера Јефи- 
мија везе завесу за царске двери „храма пресветије 
Богородице Хиландарскије" (1398/99 године). На за- 
веси је натпис. То је други књижевни састав Јефими- 
јин. У доба израде завесе и састављања натписа Јефи- 
мија је по свој прилици била у манастиру Жупањевци- 
ма. Била је поред „Јевгеније монахије кнегиње". Док 
синови кнеза Лазара, Стефан и Вук, као вазали султана 
Бајазита, ратују против Тимура у „мученији" „четрде- 
сет мученик севастиских" (у Малој Азији), Јефимија 
везе своју Похвалу кнезу Лазару (1402 године). Она 
моли Лазара, „светога мученика", да утиша „буру љу- 
тују душе и тела" њенога. Бура се не стишава. И Је- 
фимија, како изгледа, прибегава последњем средству. 
Она постаје великосхимница, даје завет „да ће сав 
свој живот провести у најстрожем посту и непреста- 
ној молитви Богу". То је пре ње учинила царица Јеле- 
на, која се као малосхимница звала Јелисавета, а као 
великосхимница Јевгенија. После Јефимије примила је 
велику схиму и кнегиња Милица, па је од малосхимни- 
це Јевгеније постала великосхимница Јефросина. При 
узимању велике схиме Јефимија добија ново име, Јев- 
праксија. „Деспотицу кира Јевпраксију" деспот Стефан 



Лазаревић назива својом мајком. У повељи из 1404/5 
године деспот истиче „њену велику љубов и усрдије" 
које има према њему, н>еговој мајци „благочестивој и 
христољубивој госпожди кира Јевгенији" и брату ње- 
говом Вуку. Деспот даје Јевпраксији једно оело „да 
приложи своје ради душе" манастиру Хиландару. Као 
.,василиса српска" монахиња Јевпраксија везе илашта- 
ницу за спас душе своје мајке „ћесарице српске Јефи- 
мије монахиње" и за спас своје душе (1405 године, по 
једној непоузданој белешци). „Василиса" значи цари- 
ца, али су на ту титулу у XIV и XV веку имале право и 
деспотице, Мајка монахиње Јевпраксије давно је умр- 
ла. МОжда није ни дочекала да види малога Угљешу. 
А „исход душе" њене био је пре но што је „млади мла- 
денац" прешао у „вечније обитељи". Замонашила се 
после смрти свога мужа ћесара Војихне (т око 1366 
год.). Носила је оно исто име које ће носити и њена 
кћи као малосхимница. Била је можда Гркиња. Тиме се 
може објаснити што су натписи на плаштаници на грч- 
ком језику. „Ћесарица српска Јефимија монахиња" по- 
чивала је по свој прилици у неком грчком женском ма- 
настиру, вероватно у оном крају у коме је раније го- 
сподовао ћесар Војихна (околина Драме). „Василиса 
српска Јевпраксија монахиња" могла је вести плашта- 
кицу за тај манастир, па због тога употребљавати грч- 
ке натписе. Плаштаница би доцније доспела у манастир 
Путну у Буковини. 

Хиландарски монах Јаков 1394 године превео је 
скраћено Тумачење књиге о Јову од Олимпиодора Алек- 
сандриског. Као „частни старац Хиландарац" кир Јаков 
је 1390 године долазио на двор кнегиње Милице и ње- 
них синова кнеза Стефана и Вука. Пре но што је по- 
стао сабрат хиландарског братства можда је Јаков био 
..послушник" испосника Спиридона. Са тим „великим от- 
цем" Јаков би провео тридесет година „в пустињи", ве- 

роватно у околини манастира Дечана. Сппиридон је „от 
полати царјеви" отишао у монахе. После смрти се посве- 
тио, јер „светије јего мошти в лавре житије јего јавља- 
јут". Јаков је 1417/18 године преписао Слова Григорија 
Богослова по заповести Павла, „бившаго игумена в Ар- 
хангеле више Призрена града". По једној белешци, Ја- 
ков је превео Питања и одговоре о вери од Максима 
Исповедника. Био је жив још 1425/26 године. Тада је 
превео „от језика јеладскаго на језик наш словенски" 
један део Шестодневника Јована Златоустог. Преводио 
је за попа кир Венедикта Цреповића, ктитора цркве св. 
Богородице Лешјанске, а унука оснивача њеног жупа- 
на Вукослава. Други део Шестодневника превео је исте 
. године сам поп Венедикт „од грчскаго језика на срб- 
ски". Због превођења Шестодневника Венедикт је био 
на Св. Гори. Као „игумен лештјански" Венедикт се по- 
миње крајем 1452 године. Заједно с једним архиепи- 
скопом и с једним властелином, Венедикт је ишао „в 
страни кјефалонскије в град Рогос" да донесе у Сме- 
дерево тело св. Дуке. 6 септембра 1456 године деспот 
Ђурађ Бранковић и његов син деспот Лазар дали су ма- 
настир Враћевшницу са више села „митрополиту град- 
чакскому" кир Венедикту, који је изгубио „своју ми- 
трополију" (свакако после пада Новог Брда, 1- јуна 
1455 године). С тим митрополитом Венедиктом није 
идентичан Венедикт Цреповић. Венедикт Цреповић је 
умро као јеромонах. То се види из бревије Лавре Атон- 
ске. Његово име је записано после његове сестре мо- 
нахиње Анисије, која је умрла 1426/27 године. 

Хиландарском иноку Гаврилу није се свиђало како 
је монах Јаков превео скраћено Тумачењс књиге о 
Јову. Тај превод му је био неразумљив. Гаврило је же- 
лео да преведе потпуни текст Тумачења. Из манастира 
Есфигмена узео је „извод грчски" и 1411/12 године за- 
вршио је свој превод. Те исте године „от грчскије в 

наш словенски језик" превео је и „књигу премудрагс 
Соломона". 

Један од пет старијих српских летописа, Пећки, 

има као додатак чланак „О патријарсех земље србски- 

је". Због тога је Љуб. Стојановић рекао да летопис и 

тај чланак „представљају Данила у маломе". Иза чланка 

о патријарсима пише: „Помени, Господи, Давида". Име 

није поуздано. Написано је двапут да, а између једног 

и другог да стоји мало о, и то, како изгледа, изнад реда. 

Тако је бар по издању Љуб. Стојановића. Кад. је чла- 

нак о патријарсима прештампавао у својој књизи о 

Старим српским родословима и летописима, Стојановић 

је изоставио те речи. Ил. Руварац је сматрао да је Да- 

г вид писао Пећки летопис. У летопису Стефан Лазаре- 

ј вић се назива деспотом. То је навело Руварца да по- 

станак летописа стави после 1402 године. По њему, ле- 

топис је састављен „у XV веку, али може бити пре Кон- 

стантиновбг житија". Доцније је Руварац узимао да је 

летопис из првих година XV века. В. В. Качановски је 

мислио да се састављач летописа крије под псеудони- 

мом. Љуб. Стојановић је налазио да је писац летописа 

„несумњиво био савременик Лазарев, и писао је . . .од- 

мах после г. 1391". Изгледа да ће Стојановић бити у 

праву. Летопис не треба одвајати од чланка о патри- 

јарсима. Да они чине једну целину, види се из самог 

рочетка чланка. Чланак се завршава патријархом Спи- 

јридоном Ц 11 августа 1389 год.). После Спиридона 

(једно кратко време управљао је црквом бивши патри- 

јарх Јефрем, па је затим изабран Данило Ш, који је био 

патријарх најдаље до 1399 године. Данилов наследник 

био јерша V, који је умро између 1407 и 1416 године. 

■ Кад би чланак био састављен после 1402 год. морао би 

| бити поменут бар Данило III, ако не и Сава V. „Одмах 

после г. 1391", значи за владе Данила III, списак па- 

гријараха могао је бити завршен Спиридоном. Јефрем 



је већ на листи. Он „остављајет престол и на безмлвије 
отлучајет се". Краткотрајни прекид „безмлвија" није 
било потребно бележити у листи која садржи „тчију 
(само) имена". Данило није унесен ваљда због тога што 
је то листа бивших патријараха. Истина, код Спири- 
дона се каже да се „ваводит" на престо после Јефрема, 
па би се по томе могло закључивати да је чланак о па- 
тријарсима састављен у доба кад је Спиридон био па- 
тријарх (1379 — 1389). Али после таквог закључка мо- 
рало би се претпоетављати да се летопис првобитно 
завршавао Косовском битком (1389) и да је одељак о 
преносу Лазаревог тела (1390/91, вероватно у јесен 
1390 године) унео доцнији преписивач. Оба састава (и 
летопис и чланак о патријарсима) била би израђена у 
доба између Лазаревог усековања и смрти патријарха 
Спиридона, а то значи између 15 јуна и 11 августа 1389 
године. У одељку о преносу Лазаревог тела има једна 
реченица која је морала бити написана пре 1402 године. 
За Лазареве синове се каже: „И наших ради грех, убив- 
шому отца их бивајут подручници". После 1402 године 
Стефан Лазаревић није више био „подручник" султа- 
нов. „Јеже от Косова порабоштен бих исмаилитскому 
језику, дондеже приде цар Персом и Татаром и раз- 
друши тех и мене от сих руку Бог милостију својеју 
свободи", казује сам деспот „в завете градсцем" (у бео- 
градској повељи, за коју једино знамо по изводима и 
белешкама Константина Филозофа). Деснот је, истина, 
имао извесне обавезе према Турцима, нарочито због 
земаља његових сестрића Ђурђа (после 1412) и Бал- 
ше III (после 1421). Пада у очи да реченицу из Пећког 
летописа о Лазаревим синовима као „подручницима" 
султановим изостављају Студенички и Цетињски лето- 
пис, први из друге четвртине XV века (а можда и доц- 
није), а други из почетка XVI века или из времена око 
1572 године. Рукопис у коме се налази Пећки летопис 



с чланком о патријарсима потиче из почетка XVI века. 
В. Јагић за њега каже да „припада угровлашкој поро- 
лици". Давид неће бити састављач летописа и чланка 
о патријарсима, већ преписивач. Он је ио свој прили- 
ци исто лице с оним Давидом који је 1508/9 године 
преписао Минеј за новембар „в области шевској у мо- 
настиру Железнику" (храм св. Николе). Кад је он Ми- 
неј преписивао „погуби Михна влашки војевода боља- 
ре". Минеј је писан српском рецензијом. Летопис и 
чланак о патријарсима Давид је вероватно иреписао пре 
Минеја, још у доба кад се у Влашкој бавио Максим 
Бранковић (1506—1509), који је био „от корена благо- 
частиваго Симеона Немањи". При преписивању Давид 
је за Стефана Лазаревића рекао да је деспот, а код па- 
тријарха Јефрема ставио да је свети. 

И у XV веку постојао је један српски писац који 
се звао Давид. Деспот Ђурађ Бранковић читао је „с 
чсрдијем" Лествице св. Јована Лествичника. Имао је у 
рукама више превода који се међу собом нису потпуно 
слагали. Због тога је Ђурађ набавио из Цариграда и са 
Св. Горе „изводи грчскије различније и србскије". За- 
гим је из Св. Горе позвао „муже столетније свештеније 
и словесније частније иноки". Под претседништвом бра- 
ничевског митрополита Саватија, 1433/34 године та 
књижевна и научна.комисија „с многим трудом" утвр- 
дила је тачан текст срнског превода Лествица. Давид 
је био секретар те комисије. Он је писао Лествице. О 
Лавиду имамо сачуван још један помен. По наредби 
деспота Лазара, Давид је 1446/47 године преписао „вто- 
ри комат Шестодневника Иоана Златоустаго". 

Биографију патријарха Јефрема (ј 1400 године) 
написао је епискои Марко. Марко је рођен 1359/60 го- 
дине као најмлађи од петорице синова јеромонаха Ге- 
расима и монахиње Јефимије. Герасимово световно име 
по свој прилици било је Ђорђе, јер је „от основанија" 

подигао цркву св. Ђорђа. Код те цркве живела је мо- 
нахиња Јефимија, а ту је без сумње и сахрањена (пре 
1392 год., 8 јула). Пре своје женидбе доцнији монах 
Герасим „от млада взраста" био је код „великог и пре- 
подобног старца Аврама", који је био „крепки ноДвиж- 
ник" у време цара Стефана Душана (о једној мермер- 
ној плочи с именом цара Стефана и старца Аврама пре 
неколико година писали су и стручњаци и нестручња- 
ци без потребног познавања историских чињеница). Ге- 
расим је умро „в глубоце . . . старости" 30 августа 1392 
године. Сахрањен је у цркви св. Николе „на Таворе" 
(можда идентична с црквом Ивановац у селу Љевоши 
код Пећи). Сва четири брата Маркова били су свеште- 
ници. За двојицу од њих зна се и како су. се звали: поп 
Дионисије и поп Теоктист. Теоктист је имао сина Бог- 
дана, који је био анагност (чатац) у Патријаршији пећ- 
кој. Марка је замонашио патријарх Јефрем 1376/77 
године. Било је тада Марку свега седамнаест година, 
управо онолико колико се тражи за примање у мана- 
стир. Заједно са својим оцем Герасимом, Марко је пре- 
бивао „в послушанији" патријарха Јефрема. За свеште- 
ника је рукоположен у Пећкој патријаршији у јесен 
1389 или у пролеће 1390 године. На оном сабору на 
коме је Данило III изабран за патријарха (1390) Марко 
је постао епископ. Дата му је Пећка епархија. Патри- 
јарх је желео да столује у Жичи, на није хтео да под 
својом непосредном влашћу задржи и пећку епархију, 
јер би то било противно канонима. Сабор је вероватно 
био у Жичи, а Маркова хиротонија за епископа извр- 
шена је у Пећкој патријаршији, без сумње приликом 
прве посете новога патријарха, 1398/99 године. Марко 
је преписао Минеј за четири последња месеца црквене 
године (мај — август). Тај Минеј је доцније поклонио 
цркви св. Ђорћа на Ждрелнику (т. зв. Новој цркви), 
коју је саградио 1411 године. Минеју је додао два ли- 

Деспот Стефан Лазаревић 

(фреска из манастира Ресаве) 

(Фото: Музеј кнеза Павло) 



ста, на којима је исписао своје Завештање цркви (од 
19 јула 1411 године). У Минеју се налази још један 
оригиналан састав епископа Марка, Помен његовом оцу 
Герасиму и мајци Јефимији. Помен је написан 1411 го- 
дине или можда доцније. Био је потребан Марковој цр- 
кви ради помена ктиторовог оца и мајке. Сачуван је у 
препису. Биографију патријарха Јефрема Марко је на- 
писао између 1400 и 1407 године. Марково је дело и 
Служба патријарху Јефрему, која нам је сачувана у 
Празничном Минеју од фебруара до г.раја августа (из 
XVI века). И тај Минеј је припадао Марковој цркви. 
Марко је умро после 1411 године. Сахрањен је без сум- 
ње у својој цркви. Ту цркву треба вероватно иденти- 
фиковати с Марковом црквом у селу Љевоши код Пећи 
(потпуно је разрушена). 

^даЈЗН. Јефрем Ј е Уиро 14 јуна 1400 године по- 
сле седам и по т?Шгуш&тГШ в ^^^и^р^у^^^' 
већ је био настао 15 јуни. Сахрањен је у Пећкој па- 
тријаршији 15 јуна. „Седмо лето после преставленија", 
1406/7 године, показао је знаке светитељства. Тада га 
је патријарх Сава V прогласио за свеца. Како изгледа, 
Сава V је с малим изменама преписао Биографију па- 
тријарха Јефрема од епископа Марка и додао јој кра- 
так опис канонизације. 

За деспота Стефана Лазаревића Карловачки родо- 
слов (из почетка XVI века) каже да „многа писанија 
преведе от грчских писанији паче инех прежде бивших 
того". Љуб. Стојановић је с правом сматрао да се у 
родослову мисли на преводилачки рад који је деспот 
потстакао и изазвао за време своје владавине. Деспот 
је написао Слово љубве. По мишљењу Ђ. Даничића,' са- 
чуван је сам аутограф деспотов. Испред Слова љубве 
долази један чланчић, за који је Ст. Новаковић држао 
да је „нриступ к томе слову", да је „као нека молитва 
или као предговор данашњих књига". Новаковић је ми- 



слио да се и тај чланчић може приписати деспоту. У 
истом рукопису у коме је Слово налази се и једна По- 
хвала кнезу Лазару. Састављена је, како изгледа, 1403 
или 1404 године. Њу је вероватно написао деспот Сте- 
фан. Можда је и она унесена у рукопис „руком самога 
деспота". На Поукама св. отаца, рукопису XV века бу- 
гарске рецензије, налази се запис, у коме стоји да „сију 
књигу писа за душевно спасеније" „Стефан Лазаревић 
деспот и наследник земље браничевскија". Љуб. Сто- 
јановић напомиње да је запис „по свој прилици позни- 
ји". По том запису, преписивање рукописа Стефан је 
завршио 20 августа 1421 године. Забележен је и ин- 
дикт, али погрешно (истина, свега је за један мањи). 
28 априла 1421 године код Стефана је умро његов се- 
стрић Балша Ш, „господин Зете". Отпочела је ускоро 
борба О' Балшино наследство. Пре 22 августа Стефан је 
стигао у Зету. Према томе, 20 августа није могао да 
довршава преписивање рукописа као „наследник земље 
браничевскија". 

Састав „О будуштих премудраго Лава", који нам 
је познат по рукопису XV века (можда је и познији), у 
рукописима XVII и XVIII века приписује ее деспоту 
Стефану. Један од тих рукописа садржи тај састав под 
насловом: Мудрост и пророчаствије светаго Стефана 
Лазаревића. Други за Стефана бележи да је „Србљем и 
околним земљам цар, паче же и ритор". У саставу су 
описана „знаменија" и изнесена „пророчанства". Трећи 
рукопис истиче да је „иророчаствије велми покрвено". 
Пада у очи да се за деспота Стефана наглашава да је 
Лазаревић. Очевидно се жели да нагласи да се не ми- 
сли на деспота Стефана Ђурђевића (Бранковића). Сте- 
фан Лазаревић у интитулацијама и потписима није став- 
љао и своје презиме. Ни у Слову љубве не налази се 
презиме. Презиме се не среће ни у савременим записи- 
ма и натписима. Значи да су ова Пророчанства везана 

26 



за име Стефана Лазаревића у доба кад је Стефан Ђур- 
ћевић носио деспотску титулу (1458 — 1476) или после 
тога времена. Изгледа да је то учињено у XVI веку. 

У поговору Псалтира из штампарије Љубавићз у 
Горажду (1521) налази се „Указ летом вечним". Иза 
10г „указа" пише: „Конац седмому веку. Почело осмо- 
му веку последњим летом". Овде се хиљаду година ра- 
чунају као један век. Са седам хиљада првом годином 
од створења света почињу последње године, крај све- 
га. „Смерени мних свештеник" Теодор Љубавић, који 
је штампао овај Псалтир, у „указу" каже да од Адама 
до Христа има 5500 година. Толико година и одузима 
од године од створења света коју наводи као годину 
штампања Псалтира. На тај начин пада у погрешку, 
јер је та година по цариградској ери. Година од ство- 
рења света по александриској ери претвара се у го- 
дину од Христовог рођења кад се од ње одузму 5500 
година. Код цариградске ере одузима се 5508 гОдина. 
Смерени Теодор забележио је годину од створења све- 
та Т10 рачуну српске цркве, а то значи по цариградској 
ери (7029=1520/21). Да је заиста тако урадио, види се 
по његовој белешци (такође у поговору) о паду Бео- 
града (28 августа 7029=1521). Кад је хтео да стави и 
годину од Христовог рођења, Теодор је одузео 5500 
несто 5508, па је добио 1529 годину. Испало је да по 
александриској ери има више година од Христовог ро- 
ћења до времена штампања Псалтира него што има по 
цариградској, а то је, наравно, сасвим бесмислено. 
Александриска и цариградска ера разликују се само у 
рачунању колико је било година од створења света до 
Христа. Седам хиљада прва година по цариградској ери 
почињала је 1 септембра 1492 годинс. Тада је за Тео- 
дора и за све оне Србе тога времена који су били скло- 
ни таквим веровањима почињао крај света, „почело по- 
следњим летом". Из излагања Е. Бенца лепо се види да 



је и словеначки реформатор Примож Трубар (1508—- 
1586) био убећен да живи у последњим временима. 

Теодоров „Указ летом вечним" налази се и у јед- 
ном рукопису XVII века. Унесен је и у Загребачки ле- 
топис (Дз XVII века). Кратовац Јован, поп у Кратову 
(помиње се до 1569 године) и протопоп у Влашкој 
(где нарочито истиче да је Србин — у запису из 1580 
године), 11 августа 1526 године преписао је један Мо- 
литвеник, који је по томе значајан што се у њему бо- 
гомили називају и „патеринима". У запису на том Мо- 
литвенику Јован истиче да је „по писанију кончина 
близ". Под тим „писанијем" можда се мисли на Про- 
рочанства „о последњих днех и летех" која су се пре- 
писивала Методију, епископу патарском (управо, олим- 
писком). У Методијевим Пророчанствима стоји да 
„приспе кончаније мира на кончину бо седмије тису- 
ште". И у Слову св. Ипатија Ефеског пише да ће , у по- 
следњеје бити седмије тисуште". Из Ипатијевог Слова 
сазнајемо на чему почива то пророчанство. У Псалми- 
ма се наводи да је „тисућа година пред очима" Госпбд- 
њим „као дан јучерашњи" (90, 4), а у II посланици апо- 
стола Петра се каже „да је један дан пред Господом 
као хиљаду година, и хиљада година као један дан" 
(3, 8). Бог је створио свет за шест дана, а седмог се 
дана одмарао. Тиме је одређено и време трајања све- 
та: седам дана, односно седам хиљада година, јер је 
пред Богом један дан као хиљаду година. На Методи- 
јевим Пророчанствима и на Слову Ипатијевом оснива 
се и Теодоров „Указ летом вечним". Јован „от места 
Кратова" могао је и из Указа да види да је „кончина 
близ". 

Веровање које је постојало у XVI веку да је почео 
крај света створило је повољне услове за развој ли- 
тературе разних пророчанстава. Тада је без сумње пре- 
писиван и спис „О будуштих премудраго Лава". А да 

би тај спис што снажније деловао на читаоце, везан је 
за име деспота Стефана Лазаревића, за оног српског 
владара чија је личност „још врло рано добила мит- 
ски карактер". Стефан је тек у наше дане проглашен 
од цркве за свеца. Видели смо да се у једном рукопису 
каже да спис садржи пророчанства све тог а Стефана 
Лазаревића. И по томе спис са Стефановим именом иде 
у XVI век. Баш из XVI века имамо помена о Стефану 
као свецу. У једном родослову, који доноси Констан- 
тин Мусаки као италијански превод српског ћирилич- 
ког оригинала, забележено је да се Стефан сматра за 
свеца. „Калуђери от Сервије" Дамјан и Павле 1597 го- 
дине пишу папи Клементу VIII и у томе писму поред 
осталог казују да „свето тијело" деспота Стефана лежи 
у Ресави. Постоји још један помен Стефана као свеца, 
али се тачно не зна из кога је века. Деспот Стефан се 
казива „светим царем" у натпису поред његовог лика у 
цркви св. Николе у Брезови, чији је живопис „вероват- 
но из XVII века". Ђ. Бошковић, који је објавио тај нат- 
пис, нарочито је истакао да датирање није поуздано. 
Да узгред наведемо и помен из XVI века о пророчан- 
ствима св. Саве. Он може да послужи као доказ да су 
се заиста у том веку појављивала разна пророчанства. 
К. Д. Шеперу на његовом путу кроз српске земље 1533 
године причали су о пореклу св. Саве. Говорили су му 
да Сава потиче од Ликинија (наравно, то се причање 
оснива на родослову). Шепер у то није веровао. Саз- 
нао је још да је Сава био Словен и да је на словенском 
језику написао више пророчанстава. Пророчанствима 
су додати неки знаци и слике. Једна од тих слика при- 
казује град са седам кула и с једним гвозденим вра- 
тима. Тај ће град пропасти. Срби и Бугари верују да је 
Сава мислио на Цариград. Друге слике претстављају 
лисицу, орла, лава с круном, брод с царем и с више 
војника. Све су то биле веома неразумљиве и тамне 
ствари за Шепера. 

О седамхиљадитој години као о „почелу послед- 
њим летом" имамо помена из наших извора и из вре- 
мена пре но што је она настала. Пасхалија јеромонаха 
Данила из 1394 године завршава се 7000 годином. Ис- 
под ње пише: „Ту конац летом". Епактит Андоније Ра- 
фаил 1419/20 године говори о тринаестом „обхождени- 
ју". Конетантин Филозоф истиче да се оно завршило у 
деветнаестој години владавине Стефана Лазаревића. 
Монах Јов преписао је Псалтир „в обитељи пресветије 
Богородице Хиландарскије, в сихастији" (Карејској 
ћелији), 14 децембра 6917 године од створења света, 
„јеже бист свршеније круговом тринаестому обходу". 
Свршетак тринаестог „обхода" или „обхожденија" био 
је управо 6916 године (= 1407/8 године). Под „обхо- 
дом" се мисли на ускршњи круг, који обухвата 532 го- 
дине. 31 августа 1408 године био је последњи дан три- 
наестог ускршњег круга. До седам хиљадите године 
остало је још свега 84 године. Веровало се да су то „скр- 
би лета". Тако их је називао Константин Филозоф. Мо- 
нах Григорије, који је писао последње године тринае- 
стог ускршњег круга (1407/8), сматрао је да је то „кон- 
чина веком". Инок Гаврило 1411/12 године бележио је 
да пише „в последњаја времена и в кончине". У јед- 
ном недатираном запису из XV века говори се о „да- 
нима последњим". Пророчанства премудрога Лава, од- 
носно Стефана Лазаревића, момињу време „седморично 
и седам тисуштно", а такође и „она 84 лета напокоња- 
шња". „Седморично" време је „седам тисуштно" (се- 
дам пута по хиљаду; за сваки дан Божјег стварања и 
одмора по хиљаду година егзистенције света и чове- 
чанства). У Пророчанствима се на једном месту истиче 
да се свршио 8, а започео 9 индикт. Помоћу тога се 
може да одређује година када су написана Пророчан- 
ства (као што је то и чињено), али се на тај начин не 
може доћи до поузданог резултата. 

Једно време, после 1402 а пре 1409 године, међу 
Србима је живео „мних и презвитер" Григорије Цам- 
блак, који је одрастао у Бугарској (рођен је око 1364 
године), а умро као „митрополит росијски" 1419/20 го- 
дине (како бележе руски летописи и како пише у јед- 
ном светогорском запису из XVI или XVII века) или 
као великосхимник Гаврил у манастиру Њамцу у Мол- 
давији после 1450 године (како је доказивао А. И. Ја- 
цимирски). Као што у Јањинској хрониЦи пише за Вон- 
га да је сербалбанитобулгаровлах (по Хопфу, умро по- 
сле 1403 године), тако би се за Цамблака могло рећи 
да је влахобулгаросерб. Био је игуман манастира Де- 
чана, свакако после Варлаама који се као игуман по- 
миње 1400/1 године. Написао је Живот Стефана Дечан- 
ског. Карловачки родослов бележи да је Цамблак са- 
ставио и Службу. 1404 или 1405 године Цамблак је 
оиисао пренос тела св. Петке у Србију. По мишљењу 
П. Шафарика и Ил. Руварца, Цамблаково је дело и 
Служба св. Петки која је штампана у Празничном ми- 
неју Божидара Вуковића (1536 — 1538). Руварац је још 
истакао да је Цамблак „саставио први цароставник срп- 
ски", и то пре Живота Стефана Дечанског. Налазио је 
да цароставник Цамблак „сам помиње у том житију 
одмах с почетка". 

Руварчев родослов, који је из времена између 1533 
и 1584 године, пише у одељку о деспоту Стефану: „И 
при њем в лето јего повељенијем књигу словенскују 
второје последоваше и граматигију гречаскују на срб- 
ски језик преписаше". Ту се очевидно мисли на рефор- 
маторски рад Константина Филозофа и осталих „пре- 
водника ресавских", Под „граматигом" се подразумева 
Константинов Спис о правопису (посвећен „самодр- 
жавному деспоту Стефану"). Као Цамблак, тако је и 
Константин дошао из Бугарске. Он за себе пише да је 
„једин странан трновских стран". За Стефана Лазаре- 

вића каже: „Од рикајуштаго бо звера душу моју истр- 
же". Та звер су, наравно,. Турци, који су освојили Кон- 
стантинову отаџбину и њега приморали да тражи скло- 
ништа код Стефана. Сем Списа о правопису, Констан- 
тин је, по мишљењу Љуб. Стојановића, саставио и први 
Родослов „негде у првој четвртини XV века за. владе 
Деспотове". То је био опширан родослов, од кога су 
се сачувале само прераде, и то у пет редакција (Карло- 
вачки, Загребачки, Пајсијев, Врхобрезнички и Пејато- 
вићев родослов). Из тога родослова Константин је на- 
чинио извод и унео га у своје најглавније књижевно 
дело, у Живот Стефана Лазаревића, који је написао 
око 1431 године. Са грчког језика Константин је пре- 
вео Тумачење Соломонове Песме над песмама од Тео- 
дорита Кирског. В. Јагић је мислио да је Константин 
онај безимени превбдилац који је 1415/16 године „от грч- 
ских књиг на србскије" превео „Четирех царствиј књи- 
ги". Две године доцније, 1417/18, тај превод је препи- 
сао „Доситеј, јеже и Мојси". . 

„Велики самодржац српски деспот Стефан" „обре- 
те негде" „чуднују . . . књигу мудрејшаго Зонари" и 
даде је свештеноиноку Тимотеју, да је однесе у Хилан- 
дар да се препише. Тимотеј „по мале" поста игуман хи- 
ландарски. За његовог игумановања, 1407/8 године, 
„смерни и грубејши в разуме" Григорије извршио је 
налог деспотов. Али он није преписао „јако в књизе 
оној писано по реду", већ „вкратце". Прочитао је био 
превод који је донео Тимотеј, па је нашао да је пун 
грешака, „понеже грубими некими посељани преписа 
се". Тражио је грчки оригинал, али га није могао да 
нађе. Ни других грчких и „римских" књига није имао. 
Морао је да врши исправке на основу Хронике Геор- 
гија Хамартола (у преводу, а не у оригиналу) и на осно- 
ву књига Старог завета. Тај скраћен и прераћени Зо- 
нара познат је под именом Паралипоменон. Чешки на- 

учник М. Вајнгарт, који је нарочито проучавао визан- 
тиске хронике у словенским преводима, веома се по- 
хвално изражавао о овом књижевном делу хиландар- 
ског монаха Григорија. Григорије је без сумње исто 
лице с оним јеромонахом Григоријем који је 27 јану- 
ара 1430 године био игуман хиландарски. За време ње- 
говог игумановања почео је монах Јов да преписује 
„Златоуст постни и других светитељ словеса". Ту књи- 
гу „не имасмо у нашем монастире", па је игуман наре- 
дио да се бна препише — каже монах Јов у запису. 

Епактит Андоније Рафаил написао је 1419/20 го- 
дине Похвалу кнезу Лазару, која је „писана слогом 
превећ изувијаним и извештаченим". Голубински је за 
њега мислио да је вероватно био Хрват. Можда је он 
идентичан с „последњим в инокох монахом многогре- 
шним" Андонијем, који је дошао у храм првомученика 
Стефана и видео да је „запаљен . . . завистију бесов- 
скују" и да је „пожежено књижије". У томе храму 
преписао је 1418/19 године Минеј за јануар. Тада је 
владао „цар грчски кир Манојло", а манастиром је „на- 
челствовао" старац Методије. Тај храм св. Стефана 
није манастир Бањска, као што се обично мисли, већ 
неки мали манастир у околини Солуна. Бањском не би 
управљао старац, већ игуман. На књизи писаној у Бањ- 
ској не би се помињао византиски цар Манојло II. По- 
жар у манастиру нису морали Турци да изазову. Он је 
дело ћавола, који је попалио књиге, „ими же се Бог 
слављаше, и светиј мољаше". Ил. Руварац је Андонија 
Рафаила називао „неким Светогорцем". Изгледа да је 
заиста и био са Свете Горе. „Частнеј и изреднеј по 
истине в иноцех дивни" кир Антоније био је ученик 
старца кир Генадија, „иже в добрих детељех и в иноч- 
ских трудех и подвизех постничски просијавшаго в 
Светеј Горе Атоне", у манастиру Ватопеду. Један Ге- 
надије био је 1417 године игуман ватопедски. Он је 



долазио деспоту Стефану. Можда се он доцније про- 
славио као старац Генадије. Антоније је „от грчскаго 
писанија на србски језик" превео „от књиги иже в све- 
тих оца нашего Иоана Златоустаго, глагољемије Ан- 
дрианти". То „бисернообразноје сачињеније" наручио 
је кир Никита, тадашњи архиђакон митрополита сту- 
деничког (хвостанског) кир Василија. Никита је доц- 
није постао екзарх „Диоклитије Хвостанскије". Код 
њега је ту књигу случајно нашао дијак Владислав из 
манастира св. Богородице испод планине Црне Горе и 
преписао је 1472/73 године. И препис је наравно на 
српском језику, односно на „старобугарском, српска 
редакција", како се изражава један бугарски савреме- 
ни историчар. Антоније је био ктитор манастира св. 
Павла на Св. Гори, како сазнајемо из једног записа мо- 
наха Атанасија из 1461/62 године. По наредби Теофа- 
на, игумана манастира св. Павла, Атанасије је препи- 
сао један Зборник који је „от грчкаго извода на срб- 
ски" превео кир Андоније. Зборник садржи Поученије 
св. Јефрема Сирина, Житије преподобног Теодосија 
Великог и Житије преподобног Григорија Омиритског 
(ту је и т. зв. Ерван, Преније Григоријево с јеврејским 
законоучитељем Ерваном). Андоније је тада већ био 
мртав, јер у запису стоји „вечнаја памет". 

Поп Панарег (?) је почео да преписује књигу „от 
извода српскаго". Када је тај извод упоредио „с грч- 
ким изводом", „много не поче токмити се". Потражио 
је друте грчке књиге. Много се намучио око тага. Упо- 
ређивао је реч по реч. „И начех одно потирати, и дру- 
го подписовати, еда како могу од многих исцелити 
мало, и не могох все исцелити, понеже никто не может 
обратити слнце на луну, ни луну на слнце". Тако он 
пише у своме запису од 15 марта 1424 године. 

Од Јелене, треће кћери кнеза Лазара и кнегиње 
Милице, сачувала су се два писма. Писала их је „своме 

духовнику и учитељу Никону Јерусалимском". Још 
нису објављена. Не зна се њихова садржина. Налазе се 
у једном Зборнику који је Никон 1442 године саставио 
за Јелену. Осим тих писама, у Зборнику је Живот св. 
Симеона, начињен од одломака из Првовенчанога и 
Теодосија. Никон Јерусалимац помиње се и 1439/40 го- 
дине. Можда је он узео велику схиму и добио име Ни- 
кандар. Јеленин духовни отац старац Никандар Јеру- 
салимац писао је њен тестамент 25 новембра 1442 го- 
дине. Јелена је рођена између 1366 и 1371 године. За 
Ђурђа II Страцимировића удала се 1386 „или најдаље 
1387 године". По Љуб. Ковачевићу, Ђурађ би био Стра- 
хинић бан из народних песама. Ако би то било тачно, 
Јелена би онда била неверна жена која чак помаже 
Турчин Влах Алију кад се овај бори с њеним мужем. 
Није Јелена била таква жена. После смрти Ђурђеве 
(| априла 1403 године) она се преудала за Сандаља 
Хранића (пред крај 1411 године). Кад је и други пут 
остала удовица (1435 године), она гради цркву у некада- 
шњој држави свога првога мужа и свога јединог сина 
Балше III. На цркви ставља натпис, у коме с поносом 
истиче да је „подружије господина Ђурђа Страцими- 
ровића" (1440 године). Умрла је почетком 1443 године. 
Светозар Томић, код кога је Зборник с Јелениним пи- 
смима још од 1911 године, питао се да Јелена није била 
„ученица и васпитаница" монахиње Јефимије, удовице 
деспота Угљеше. На жалост, ми не знамо кад је Јефи- 
мија дошла на двор кнеза Лазара. Ако је то било од- 
мах после битке на Марици (26 септембра 1371 године) 
и заузимања Угљешине деспотовине од стране Грка (у 
новембру 1371), Јефимија је заиста могла да утиче на 
Јеленин духовни развој од најраније младости па све 
до удаје. Јелена је носила Јефимијино световно име. 
То је без сумње учинило да се оне још више зближе. 
Две најобразованије српске жене средњега века можда 

су живеле једна поред друге. Биле су на истом двору, 
етарија као сродница, а млађа као кћи „достославне и 
велемудрене" кнегиње Милице. Старија је била у тузи 
која „непрестано горит в срдци", а млађу је чекао жи- 
вот пун патње и жалости. 

Владислав Граматик, који је био „от Новога Брда", 
описао је Пренос тела св. Јована Рилског из Трнова у 
Рилски манастир (1469 године). Као што је познато, 
имамо два Описа преноса тела св. Луке из Рогоса у 
Смедерево (1452/53 године). Оба су писана пре пада 
Смедерева (1459 године). За један од та два Описа Ил. 
Руварац је мислио да га је саставио „може бити сам 
граматик Владислав или један од другова његових а 
ученика Константина филозофа, који је опет ученик 
трновског патријарха Јевтимија, који су се сви са опи- 
сивањем живота светих и пријеноса св. моћи најрадије 
занимали". А за други опис М. Башић се питао да га 
није можда писао „злосрећни, а с пуно талента, Вла- 
дислав Граматик". Од 21 новембра 1456 до 11 новембра 
1457 године Владислав је преписивао један Зборник 
„у Нагоричину Младом, в дому Николе Спанчевића". 
Године 1468(69 он је у манастиру св. Богородице испод 
планине Црна Гора (Матејча код Куманова). Те годи- 
не је преписао други један Зборник за Димитрија Кан- 
такузина. У манастиру св. Богородице 1472/73 године 
преписао је „бисернообразноје сачиненије" св. Јована 
Златоустог, а 1479 довршио је Зборник („Панагирик") 
у коме је и његов Опис преноса моштију св. Јована 
Рилског. Владислав бележи да је с преписивањем тог 
Зборника био готов тек увече на Велики петак, 9 апри- 
ла. То је по данашњем нашем рачунању 8 април увече. 
Владислав се журио, па је радио и на Велики четвртак, 
Сунце је већ било зашло, а он је још преписивао. 
По црквеном рачунању, са заласком сунца. настао је Ве- 
лики петак. Због тога је Владислав и записао да је 

36 



Зборник довршио „в сами т велики петак". Године 1480 
Владислав је у Јежеву (можда код царице Маре) или у 
Рилском манастиру. У септембру те године преписује 
Шестодневник Јована Златоустог. Како изгледа, при 
томе послу помагао му је рилски монах Мардарије. П. 
А. Сирку и Јордан Иванов налазе да је Владислав уче- 
ствовао и у преписивању и састављању рилског Збор- 
ника („Панагирика"), довршеног 18 августа 1483 го- 
дине. Сирку је чак веровао да се по рукопису може да 
позна шта је сам Владислав преписао. По њему, Влади- 
слављевом руком би био писан Опис преноса тела св. 
Петке од Цамблака. После 1480, односно 1483 године 
о Владиславу Граматику немамо никаквих вести у исто- 
риским изворима. 

Димитрије Кантакузин, за кога је Владислав Гра- 
матик преписивао један Зборник 1468/69 године, био 
је и сам књижевник. У Владислављевом Зборнику од 
1479 године налази се Кратко житије св. Јована Рил- 
ског „с похвалоју малоју" од Димитрија Кантакузина. 
Кантакузин је још написао Молитву Богородици, По- 
сланије свештенику и доместику кир Исаији, затим 
Похвална слова св. Димитрију и св. Николи. Као Дми- 
тар Катакузиновић помиње се у једном поменику из 
XVI века. Тај поменик је вероватно састављен у Новом 
Брду, можда за цркву св. Стефана. Дмитар је забеле- 
жен заједно с његовом женом Јелом. Њихови помени 
налазе се испред помена Јање Катакузиновића и ње- 
гове жене Јефросине. Јања је био „господар новобрд- 
ски". У септембру или децембру месецу 1477 године 
погубљен је са четворицом синова и са дванаест унука 
„от тех синов" (по једном запису), или ј-е удављен (од- 
носно уморен, заклан или погубљен) с браћом и са си- 
новима (по летописним белешкама). Ил. Руварац је 
истакао да за Јању знају и народне песме. У њима се 
он јавља као „Старац Јања, од Сријема кнеже", „Ста- 

рац Кузун — Јања" и „Кузуновић Јања". Јања је по 
свој прилици био син Кантакузина, цариника у Новом 
Брду. О томе Кантакузину имамо података од 1442 до 
1445 године. Ти су подаци из Дубровачког архива. За 
Јању (Јована) имамо дубровачких вести из 1461, 1462 
и 1477 године. Два летописа бележе да су Турци умо- 
рили Јању са два брата и осам синова. Видели смо да 
се у запису говори о четворици синова и дванаест уну- 
ка. Тај „помор господи христијански" (како се у за- 
пису каже), можда је дао историску основу за ствара- 
ње легенде о погибији девет Југовића. Димитрије Кан- 
такузин био је без сумње рођени брат Јањин. По томе 
што је његово име у поменику пре имена Јањиног мо- 
гло би се закључити да је он био старији од Јање. Тада 
би се могло сматрати као веома вероватно да је Дими- 
трије погубљен заједно с Јањом. Али постоји и друта 
могућност. Димитрије је могао раније да умре, па да 
због тога буде у поменику испред Јање. Ако би тако 
било, значило би да се Димитрије преставио између 
1474 и 1477 године. За Димитрија је по свој прилици 
писан онај грчки Зборник из 1474 године у коме се 
налазе дела Пиндарова и Есхилова. На томе су Збор- 
нику српски записи из XVI века, које је свакако писао 
поп Недељко из Новога Брда. 

У првој српској штампарији, коју су основали Цр- 
нојевићи у Зети, 22 септембра 1494 године на Цетињу 
довршен је Псалтир, трећа српска штампана књига (бар 
колико се данас зна). У Псалтиру се налази и „Пасха- 
лија с луновником и синаксаром . . . сложеноје от ска- 
ри (таблица) Дамаскинови, изобретеноје господином 
Ђурђем Црнојевићем". То је нека врста научног посла, 
истина неоригиналног и намењеног практичним потре- 
бама, али који је ипак лепо сведочанство о духовној 
активности и о вишим тежњама Ђурђа Црнојевића. 
Овај Ђурђев рад није остао незапажен. За њега се са- 

знало и у северној Молдавији, наравно преко Псалти- 
ра. Тамо је преписан око 1554 — 1561 године и чини са- 
ставни део једног веома важног Зборника. Ђурађ је 
несумњиво имао и књижевног дара. То се може закљу- 
чити по тестаменту, који је „својом сопственом руком" 
написао 22 октобра 1499 године у Милану. На жалост, 
тестамент нам је сачуван једино у италијанском пре- 
воду из 1514 године. У тестаменту се Ђурађ обраћа 
својој „драгој жени Изабети", која га је увек пошто- 
вала и волела. О својој смрти није јој раније хтео да 
говори, јер је знао да би она бризнула у плач из ве- 
лике љубави према њему, Сад је далеко од ње, и Бог 
зна да ли ће се икада с њом састати. Мислећи на спас 
своје грешне душе, и у великој бризи за своју жену и 
њихову нејаку дечицу, Ђурађ пише поједине одредбе 
тестамента. На првом месту говори о враћању свих цр- 
квених ствари, које су понели из Богородичине цркве 
на Цетињу, бежећи од Турака. Тиме ће Изабета пока- 
зати да воли и душу његову после смрти, као што је 
за његовог живота волела њега правом и истинитом 
љубављу. 

Поп Пеја је саставио Службу св. Ђорђу Кратовцу 
(спаљеном 10 фебруара 1515 године у Софији). То се 
казује у самој Служби: „Поп Пеја тебе приносит Геор- 
гије". Он је без сумње написао и Житије. Поп Пеја је 
„живео у другој половини ХУ-ог и првих двадесет го- 
дина XVI века". Житије св. Ђорђа Кратовца је из доба 
између 1516 и 1523 године (после смрти архиепископа 
Максима, а пре његовог проглашења за свеца). У Со- 
фији је поп Пеја имао свој дом доста времена пре мар- 
та или априла 1508 године. Тада је умро влашки вој- 
вода Радул IV Велики, а пре војводине смрти код поп 
Пеје је био презвитер Стефан из села Пенковаца близу 
Софије. Тај презвитер Стефан је прешао у Влашку и 
„пријет бист великим војеводом Радулом". Тамо му 



је жена умрла и он се замонашио. Као јеромонах звао 
се Софроније. После смрти његове жене и његовог мо- 
нашења умро је војвода Радул. Кад је поп Пеја ста- 
новао у Софији пре марта или априла 1508 године, и 
то без сваке сумње доста пре тог времена, неће бити 
исто лице с оним презвитером Пејом који је 1504/5 
године у селу Трнову код Криве Паланке подигао цр- 
кву св. Николе или је можда само обновио и живо- 
писао. Трновски презвитер Пеја са „подружијем 
Пројком" становао је свакако у самом селу, као 
сеоски свештеник. Он је ваљда онај „јереј Пеја" 
чије је име написано „у. цркви св. Николе код 
жртвеника с леве стране на зиду". Осим Пејиног име- 
на, ту се налазе и имена других презвитера, монаха и 
мирјана. Пеја није на првом месту и код њега није 
означено да је ктитор. Поп Пеја из Софије био је 
„сребропродавац", како пише у Житију св. Ђорђа Кра- 
товца. Путописац Герлах 1578 године је разговарао с 
београдским протом Лазаром, који је радио бојаџиски 
занат да би се могао да исхрани. За друге свештенике 
Герлах је забележио да раде разне занате. Да је такво 
стање било и раније, и то не само у Београду, сведочи 
нам податак о поп Пеји као „сребропродавцу". Поп 
Пеја је израђивао свакако разне ствари од сребра и са 
сребром, па их је онда продавао у самој Софији и по 
другим местима Турскога царства. Из Житија св. Ђор- 
ђа Кратовца знамо да је био на Св. Гори и у Раваници 
(у Србији). Св. Ђорђе Кратовац је још у Кратову изу- 
чио „златокузничски" занат. Становао је код поп Пеје 
и радио „кузни" и друга „рукоделија". Није познато 
кад је поп Пеја умро. Његово се име налази међу пре- 
звитерима у једном Пећком поменику с краја XVI века. 
Поред имена пише „Софија", па због тога не може 
бити сумње да је то заиста поп Пеја, српски књижев- 

ник из Софије, учитељ и духовни отац св. Ђорђа Кра- 
~:вца, који је израстао „от корене србскаго". 

Лацко „от Мацешти" ; логотет „Јануша краља угар- 
ског" (Јована Запоље) 1534 године у име краљево од- 
говара на писмо Гаврила, проте Св. Горе Атонске. Како 
се за то писмо каже да је краљево „посланије второ- 
је", значи да је протино писмо у ствари било одговор 
на краљево прво писмо. Ни то краљево прво писмо ни 
протин први одговор нису сачувани у рукопису у коме 
се налази краљево „посланије второје" и други протин 
„ответ". За први одговор протин, за његову „еписто- 
лију", логотет Лацко пише да се по наредби краљевој 
чува у краљевској ризници. У своме писму логотет 
Лацко излаже учења „пророка по имени Луфтора" и 
моли проту да им о томе пише на основу Св. Писма. 
Прота му шаље одговор у своје име и у име свих игу- 
мана и духовника светогорских. У одговору побија 
учења „неког филозофа именем Луфтора". О „римској 
цркви" даје такође „ответ", који је веома неповољан 
за католичанство. Писмо није у целини сачувано. Због 
тога на њему не стоји из које је године. Без сумње је 
и оно писано 1534. Године. 7043 од створења света, а 
то значи између 1 септембра 1534 и 31 августа 1535 го- 
дине од Христовог рођења, Гаврило је „прои (ранији) 
прот Светије Гори". Као „свештеномних" хиландарски 
он те године у Хиландару преводи „от грчскије књиги 
в србскују" Устав за свештенике при спреми за слу- 
жбу. Како изгледа, још као прота светогорски „преписа 
от греческаго на словенски језик" састав О служби над 
умрлим у велику недељу. 

Против католичког учења о исхођењу Св. Духа 
имамо из XVI века један полемичан спис, који је „ис- 
писао в кратце" „многогрешни и хужди в христијанех" 
Василије „прозиваеми Никољски, от Дољнеје Русији". 
Тај је спис састављен по наредби „господина Стефана 

Јакшића војводе". У спису се помиње и „Луфтор", за 
кога се каже да је католички „учитељ". Војвода Сте- 
фан Јакшић, син војводе Јакше, умро је „у великом 
граде Бечју" 28 јануара 1489 године. Он је имао сина 
Огефана, који је као „господин војвода" потписао по- 
вељу манастиру Хиландару 26 маја 1506 године. Ни је- 
дан ни други Стефан, ни отац ни син, нису имали на- 
рочитог разлога да се баве верским питањима. Трећи 
члан породице Јакшић који је носио име Стефан, унук 
првога а синовац другога Стефана, био је син прве 
жене војводе Марка Јакшића, оне „от Венеције", сва- 
како католикиње. Од три Стефанове сестре по оцу и 
по мајци само се најстарија Јована удала за Србина по 
пореклу, за Михаила Бакића, најмлаћег брата Павла 
Бакића, последњег српског деспота. Јована је била 
испрошена још 1533 године, а венчала се после 30 ок- 
тобра 1536 годин-е. Стефан можда није доживео њено 
венчање. Он је умро измећу 1530 и 1537 године. Ма- 
ћеха Стефанова Поликсена, „ина госпожда" Маркова, 
била је из самога Рима. За живота своје мајке Милице, 
1506 године, „благоверни господин" Марко постаје 
ктитор хиландарски и стара се да се монаси моле за 
њега још док је „в живих" и „по преставленији". Ру- 
варчев родослов каже за Марка да „беше благообра- 
зан и васаким благочастијем украшен". Не спомиње на- 
пуштање православља. Да је Марко заиста постао ка- 
толик, сведочи име Схоластика, које је дао једној од 
својих и Поликсениних кћери. Друго је сведочанство 
још несумњивије: Марко умире у јуну 1537 године у 
дубокој старости, а у децембру 1536 године он је бо- 
лестан и због тога му долази из Темишвара један ка- 
толички свештеник и даје му „утеху вере". Роћена се- 
стра Маркова, Ана, била је удата за литавског кнеза 
Василија Лавовича Глинског. Из тога брака родила се 
Јелена, која је доцније постала жена „благоверног го- 

сподара кнеза Василија Ивановича, самодржца васеј 
Русији" (1526). Јеленин је син цар Иван Грозни. Кад се 
све ово зна, онда је лако објаснити откуда да „госпо- 
дин Стефан Јакшић војвода" наређује Василију Ни- 
кољском „от Дољнеје Русије" да „исписује" један по- 
лемичан спис против католичанства. Спис се налази у 
једном рукопису довршеном 5 фебруара 1558 године 
„в Карејах у Пиргу в млчалници Светаго Сави". Тада 
је у Хиландару био игуман Силвестар, који је 1559/60 
године рукоположен за рашког митрополита. Силвестар 
је као „свештеноинок и еклисијарх" хиландарски био 
послан 1554/5 године „ва велику Русију ка благочасти- 
вому цару Иоану и светому Макарију, митрополиту 
московскому". Тамо је био још марта месеца 1556 годи- 
не. Из Русије је донео „много благо и црковну красо- 
ту у Хиландар". Од „црковне красоте" зна се за ката- 
петазму (завесу за царске двери), која је „зделана" 20 
новембра 1555 године у Москви. Опис те „красоте не- 
изречене и доброте неисповедиме" налази ое у посла- 
ници хиландарских калуђера цару Ивану. Силвестар је 
донео из Русије и „књигу глагољемују шест на десете 
велегласних пророк, изјасненују и тлковнују". То је 
био дар „благоверног господара" Михаила Јаковљеви- 
ча Морозова. Цар је без сумње по Силвестру послао 
„Псалтир тлкови велик" и „Четири књиг Златоустови 
беседи", о којима се говори у поменутој иосланици. 
Можда је тек тада доспео у српске земље спис Васи- 
лија Никољца. Писан је као „вспоминаније к господи- 
ну Стефану Јакшићу војводе". Ваљда то значи да је 
Стефан у то време био мртав. Наручио је спис, па је 
ускоро умро. Ако је тако заиста било, лако је могуће 
да је спис све до 1556 године био у Русији. Силвестар 
би га донео (у оригиналу или препису) и 1558 године 
додао би га Синтагми Матије Властара. Међутим, како 
се у рукопису, сем Василијевог сниса и Синтагме, на- 

лазе и ствари које су несумњиво из времена кад је 
Силвестар био митрополит (после 1559/60 године), није 
искључено да је спис донеоен раније. Силвестар га је 
могао наћи у Пећи или где другде у српској земљи. 

„Частнејши свештеник и служитељ Божијим тај- 
нам" кир Мојсије, вероватно из призренске цркве св. 
Ђорђа, т. зв. Руновића цркве, замерао је, како изгледа, 
„грешноме" Јовану што много времена троши на пре- 
писивање књига. 14 маја 1573 године Јован је завршио 
Пролог за месеце од септембра до фебруара. У Про- 
логу се налази и Житије св. Саве; других српских све- 
таца нема. Јован је на крају додао и Житије св. Јована 
Рилског. У једном запису Јован се брани од Мојсије- 
вих укора. „Прими сего (овога) частнаго и душеполе- 
знаго и сладкаго источника воду живу". Тако почиње 
запис, састављен у борбеном заносу, али иеобично лепо 
и с несумњивим осећањем за књижевне и реторске 
ефекте. Крај је страшан за Мојсија и за његове једно- 
мишљенике. „Грешни Јоваи" их је немилосрдно обасуо 
снажним и веома вешто нађеним изразима и речима. 
„Црков без сих (ових) књиг — то Мојсије треба добро 
да упамти — подобна јест образу ве имушту очи, ибо 
чловек неискусан божаставним писанијем скотствујет 
и вса јелика аште вест (и ако нешто и зна) без солија 
сут". Затим се „грешни Јован" обраћа и свима осталим 
својим противницима, и то на овако жесток начин: 
„Ох! моје дружини телочетворнаго вида, поњеже ни- 
једного исправљенија в нас". 

9 августа 1585 године „убоги Григорије в схиме 
преименовани Василије свештеноинок" преписао је „в 
пиргу светаго Сави в Карејах" „књигу Јосипа прему- 
драго, иже от Јевреј". Тражио је ту књигу на „нашем 
србском језику" по српским манастирима на Св. Гори. 
Тражио је и „в србсцеј земљи". Кад није нашао српски 
текст, дао се на тражење бугарског. Распитивао се „в 

блгарских зеиљах", али без успеха. Како та књига 
„принесена бист от рускије земљи", убоги Григорије у 
великој схими названи Василије почео је њу да препи- 
сује с руског. „Велми тежка бист нашему србскому је- 
зику на чтеније, јако мнозем не знати что чтут, руских 
речеј не разумејуште". Тако се Василије жали у запи- 
суЈ Двапут је ишао у Русију, казује даље у запису, и 
тамо је научио нешто руски, али „не много". Колико 
је знао, заиењивао је руске речи српским. „Но писати 
слово не умех, ни слово учих, ни сам учен бих, но јако 
једин от простих и невежда", признаје Василије, па 
смирено додаје: „простите Господа ради". Пошто је 
завршио преписивање, поново је тражио други руко- 
пис, али га ни тада није нашао. 

Можда је потребно да се нарочито нагласи да ое 
у овом раду говори о српским књижевницима који при- 
падају старој српској књижевности. Због тога се у 
њему не помињу они писци који улазе у т. зв. средњу 
књижевност. 

П 

Заслугом В. Ћоровића откривена су још два ста- 
ра српска писца, Данило Млађи и Силуан. У т. зв. Треб- 
нику манастира св. Тројице код Плеваља, једном збор- 
нику из прве половине XV века, Ћоровић је запазио 
стихове састављене у славу св. Саве. У последњем сти- 
ху налази се пишчево име: „Слова слави Саве сплете 
Силуан". О Силуану као писцу XV века Ћоровић је го- 
ворио на седници Друштва за српски језик и књижев- 
ност (10 фебруара 1928 године). У чланку о Старој срп- 
ској књижевности, написаном за Народну енциклопе- 
ДИЈУ (IV, 1928), Ћоровић је Силуану посветио ово не- 
колико речи: „Једног, досад непознатог, писца старих 
:тихова и похвала, нашао је недавно В. Ћоровић у јед- 

ном плеваљском рукопису. То је Силуан, угледно цр- 
квено лице 15 века". Спремајући расправу о Силуану 
за издања Српске краљевске академије, Ћоровић је 
наишао на још једног писца. У Служби краљу Милу- 
тину из једног рукописа с краја XV и с почетка XVI 
века Ћоровић је открио име Данил у акростиху (кра- 
јегранесији). За разлику од архиепископа Данила, Ћо- 
ровић је овог Данила назвао Данило II. Како је архи- 
епископ Данило био Данило II (као архиепископ, на- 
равно), и како је под тим именом познат у науци а и 
иначе, било би боље познијег књижевника истог имена 
назвати Данило Млађи. О Силуану и Данилу Млађем 

[Ћоровић је написао опширну студију, која несумњиво 
долази међу најбоље научне прилоге објављене у Гла- 

| су Српске краљевске академије. 

У тој својој расправи Ћоровић је утврдио да је 
Данило Млађи, осим Службе краљу Милутину, написао 
још и ове веће и мање књижевне саставе: Слова св. 
Симеону и св. Сави, Стихове св. Симеону и краљу Ми- 
лутину, Похвале краљу Милутину и кнезу Лазару. За 
Слово св. Симеону Данило се „обилато служио Теодо- 
сијем", али је употребљавао и друге изворе. Слово 
св. Сави „у основи је прост извод из Теодосијева спи- 
са". Слова св. Симеону и св. Сави налазе се у Плеваљ- 
ском зборнику. Стихови св. Симеону су испред Слова 
св. Симеону. И једно и друго Слово Ћоровић штампа 
на крају своје расправе у прилозима. Похвала кнезу 
Лазару сачувана је у оном Повесном слову које је об- 
јавио Ил. Руварац по рукопису XVI века. Руварац то 
Повесно слово није у целини штампао. Због тога Ћо- 
ровић доноси то Слово, и то по истом рукопису по 
коме га је и Руварац издао. Једна трећина Слова на- 
лази се у другом једном рукопису, из кога је извесне 
одломке објавио Љуб. Стојановић. Стојановић не ка- 
зује из кога је века тај рукопис. Службу и Похвалу 






краљу Милутину, заједно са Стиховима који су испред 
Похвале, Ћоровић такође штампа као прилоге својој 
расправи. Доноси их по оном рукопису у коме је от- 
крио Данилово име. Похвалу са Стиховима издао је и 
П. Срећковић. Преписао је из једног рукописа који је 
„по свему судећи млад" (како Ћоровић примећује). 
Срећковићев.текст је „у ствари извод" из Похвале. Тај 
извод је начинио сам Данило. У изводу се налази „чи- 
тава повећа нартија о гробовима Симеоновим и Сави- 
ним". Она не постоји у сачуваном тексту Похвале. 
Можда је случајно изостављено, а можда и намерно. 
Похвала је преписана „у Софији или око ње". Изо- 
стављена партија могла се преписивачу учинити не- 
важном и непотребном. 

Похвала краљу Милутину, заједно са Стиховима, 
унета је и у Римнички србљак, који је штампан 1761 
године трудом и старањем епископа Синесија Живано- 
вића. Текст је претрпео мале измене. Језик је црквено- 
словенски. У Похвали се налази и онај део о св. Си- 
меону и св. Сави. То издање Похвале Ћоровић не по- 
миње. Такође је изгубио из вида да је у Римничком 
србљаку штампана и Служба краљу Милутину. Нарав- 
но, ту је Служба на црквенословенском. Има већих 
промена. Акростих с Даниловим именом је покварен. 
У тексту који је Ћоровић издао Милутин се назива 
пресветлом звездом која својим „лучами" озарује „всу 
србскују и блгарскују земљу". Првобитни текст, она- 
кав какав је Данило саставио, очевидно није имао 
помен бугарске земље. То је уметак из времена после 
пренОса Милутинових моштију у Софију. У Римнич- 
ком србљаку тај се уметак не налази. Нема га ни Срб- 
љак митрополита Михаила (1861). У том Србљаку 
Служба је просто прештампана из Римничког. За ру- 
кописни Раковачки србљак из 1713/14 године, коме се 
ош пре много годипа изгубио сваки траг, упућени смо 

на Шафарикове белешке. По Шафарику, Раковачки 
србљак је имао и -Службу и Похвалу краљу Милутину. 
Без сваке сумње то су Данилови списи. 

Кад је прешао на питање идентификације Данила 
Млађег, Ћоровић се с правом прво задржао на патри- 
јарху Данилу III. За Данила III он је тачно истакао да 
је „сигурно био књижевно образован и човек од зна- 
чаја". Подвукао је и ту чињеницу да је Данило III вео- 
ма поштовао св. Симеона и св. Саву. Данило III је за 
себе писао да је „взведен . . . на свети престол свети- 
тељства српскаго" „милостију Божијом и молитвами 
светаго Симеона и светаго господина нашего и учите- 
ља и наставника прваго архиепископа Сави". Данило 
Млађи је саставио Слова св. Симеону и св. Сави. Ћо- 
ровић је утврдио да књижевни рад Данила Млађег 
„пада на крај XIV и прелази, можда, у почетак XV 
века". Значи, Данило Млађи је био савременик патријар- 
ха Данила III. Обојица су гајили нарочито поштовање 
према св. Симеону и св. Сави. Због тога ое намеће ми- 
сао да су они у ствари исто лице. Међутим, та се иден- 
тификација не може прихватити док се не уклони јед- 
на тешкоћа. Данило III је био патријарх најдаље до 
1399 године. Он се није повукао с патријарашког пре- 
стола као Јефрем, већ је до своје смрти управљао срп- 
ском црквом. Данило Млађи је саставио Похвалу кне- 
зу Лазару „негде око 1403/1404 године", дакле после 
смрти патријарха Данила III. Ако је тачна хронологија 
постанка Похвале, Данило Млађи и патријарх Дани- 
ло III морају бити две различите личности. 

Сем патријарха Данила III, Ћоровић помиње јеро- 
монаха Данила, сина монаха Доротеја, оснивача мана- 
стира Дренче (1382), затим јеромонаха Данила из 1394 
године и неког Данила, преписивача из XV века. „На 
жалост, ми о свим тим лицима не можемо казати ни- 

шта више", пише Ћоровић, па додаје да у овом слу- 
чају „ми оперишемо само са именима". Због тога у 
својој Историји Југославије Ћоровић за Данила Мла- 
ђег каже да је „ближе непознати" писац. 

Ћоровић не узима у обзир патријарха Данила IV, 
који се налази у списку пећких патријараха у Народ- 
ној енциклопедији. Састављач тога списка Рад. М. Гру- 
јић поред имена Данила IV ставио је 1406 годину. Та 
година нам помаже да утврдимо на који је начин Гру- 
јић пронашао Данила IV. Е. Голубински бележи да се 
патријарх Данило помиње за владе деспота Стефана 
Лазаревића до 1406 године. За ту своју тврдњу Голу- 
бински ое позива на једну повељу Стефана Лазареви- 
ћа, која је издата за живота кнегиње Милице. А Ми- 
лица је, по њему, умрла 1406 године. Код Голубинског 
у списку патријараха нема два Данила већ само један, 
и то Данило Ш. Повеља коју он наводи није из вре- 
мена пре 1406, већ из 1390 године. У њој се Милица 
назива њеним световним именом, а не ни малосхим- 
ничким (Јевгенија — после 1392 или 1393 године) ни 
великосхимничким (Јефросина — после 12 септембра 
1405 године). Милица је умрла 11 новембра 1405 годи- 
не, а не 1406 године. Повеља садржи и помен патри- 
јарха Данила, али наравно Данила III. На основу по- 
грешних података код Голубинског Грујић је од патри- 
јарха Данила III створио два патријарха: Данила III и 
Данила IV. Данила III је ставио у 1389, а те године 
управљају српском црквом патријарси Спиридон (| 11 
августа) и Јефрем. Данила IV је везао за 1406, које је 
године био патријарх Сава V. Као што се види, Да- 
нило IV није ни постојао, па је због тога Ћоровић вео- 
ма добро урадио што га није ни поменуо. 

Крајем XIV и почетком XV века имамо помена и о 
другим личностима које носе име Данило и које би 
евентуално могле доћи у обзир при идентификацији 



Данила Млађег. У једној повељи деспота Јована Угл>е- 
ше од 29 маја 1369 године говори се о „частном старцу 
духовнику кир Данилу" из цркве арханђела Михаила и 
Гаврила више Габрова. „В дни всеблагочастиваго го- 
сподина деспота Драгаша и-брата му Костадина" 1375/ 
1376 године помиње се струмички или водочки епископ 
Данил. Године 1378/79 деспот Угљеша „призва игуме- 
на Зуграфскаго Данила". Вероватно је то онај Данило 
који је за време бугарског цара Јована Александра 
(1331 — 1371) преписао један Празнични минеј, који се 
сада чува у манастиру Зографу, На том Минеју Дани- 
ло се потписао глаголицом. На хиландарском братском 
сабору 13 новембра 1382 године био је и „старац Ка- 
рејски Данил". „Калуђер и монах" Данило био је игу- 
ман манастира св. Николе у Прасквици (у Паштрови- 
ћима) од његовог оснивања (вероватно 1413 године) до 
1439 године, а свакако и коју годину доцније. 1436/37 
године у Хиландару је био поп Данило, који је припа- 
дао „светим отцима и господи частнаго сабора Лаври 
Хиландарскије". 

Старац Данило из цркве арханђела Михаила и Га- 
врила више Габрова и зографски игуман Данило нису 
живели у местима у којима се нарочито гајио култ св. 
Симеона, св. Саве, краља Милутина и, доцније, кнеза 
Лазара. Струмички епископ Данило био је у држави 
браће Дејановића, а војска господина Константина Де- 
јановића борила се заједно с Турцима против кнеза 
Лазара, коме је Данило Млађи саставио похвалу. Да- 
нило из манастира Праскавице био је „калуђер и мо- 
нах" Балше Ш, ктитора манастирског и оснивача мана- 
стирске цркве. А Балша је био унук кнеза Лазара. Да- 
нило Млађи у Похвали кнезу Лазару нигде не помиње 
то сродство Балшино с Лазарем, а ту чињеницу он сва- 
како не би изоставио, да је заиста био „калуђер и мо- 
нах" Балше III. „Кад је краљ Милутин долазио у Ко- 

тор, учинио је разне прилоге монасима Прасквице", 
пише Влад. Р. Петковић. Судећи по томе, Данило из 
Прасквице би имао повода да пише Службу и Похва- 
лу краљу Милутину. У Похвали би без сумње била по- 
менута и Прасквица. То, међутим, није учињено. 

Хиландар је задужбина св. Симеона и св. Саве. Ње- 
гову цркву краљ Милутин „от основанија вздвиже" 
(каже се у Похвали краљу Милутину). Кнез Лазар је 
био приложник хиландарски. У посланици цару Ивану 
Грозном, у којој поред осталог моле цара за интервен- 
цију код султана да одобри преношење моштију „све- 
таго краља Милутина от рекома места Сардакије (Со- 
фије) в монастир Хиландар", хиландарски монаси ка- 
зују да „свети краљ Милутин рекоми Стефан" у Хилан- 
дару „от основанија . . . цркв вздиже". „И тчнства 
(сличности) јеј нитдеже, јакоже и в житији јего ска- 
зујет и в грамате златопечатнеј" — додаје се у посла- 
ници. Да се под Житијем мисли на Похвалу Данила 
Млађег, види се већ по имену краљевом. Архиепископ 
Данило II краља Милутина назива Стефан Урош или 
само Урош, а не Стефан, као што пише у Похвали и у 
посланици. За хиландарску цркву коју је Милутин по- 
дигао и у Похвали стоји: „јејже тчнство нигдеже". То 
је пресудно сведочанство да су хиландарски монаси 
имали нред собом Похвалу Данила Млађег, кад су око 
1560 године састављали посланицу цару Ивану. Архи- 
мандрит Леонид и Сава Хиландарац бележе да се у 
Хиландару налази Служба краљу Милутину (у њој је 
свакако и Похвала), али за тај рукопис кажу да је из 
XVII века. 

Кад би се узело да је Данило Млађи био монах 
хиландарски, било би сасвим објашњиво зашто је он 
писао своје сиисе, и то све за које се досад зна, а не 
само неке од њих. За такву претпоставку говорило би 
донекле и то што је у Хиландару, бар у XVI веку, је- 

дан од Данилових списа био веома познат. У доба књи- 
жевне делатности Данила Млаћег, крајем XIV и почет- 
ком XV века, у Хиландару живе два монаха који носе 
име Данило. Поп Данило из 1436/37 године мОжда и 
није имао ближих веза с књижевним радом. Он није 
старац карејски; то место заузима духовник Варнава, 
који је доцније постао игуман хиландарски (пре 1450 
године). Али други Данило, онај из 1382, био је баш 
старац карејски. 

У хиландарском типику св. Сава је за Карејску 
ћелију оставио „заповед" игуману и осталим монасима 
„да не имат посадити потежештаго се покоја ради 
плтскаго или паки безкњижнаго". Како се та заповест 
Савина извршавала у току векова, видеће се најбоље 
из ово неколико примера који ће бити наведени. У 
„млчалници" у Кареји „последњи ученик" св. Саве „гре- 
шни јеромонах" Доментијан 1242/43 или 1253/54 годи- 
не написао је Живот св. Саве. Доцнији архиепискон 
Данило II оставио је „старејшинство славнаго монасти- 
ра Хиландара" и отишао је „в среду Светије Гори в ме- 
сто рекоме Кареј в сихастарију светаго Сави". Ту је 
саставио „писанија душеползних глагол", која је по- 
слао краљу Стефану Драгутину „в славни двор јего 
Дебрац". Теодосијево Житије св. Саве 1335/36 године 
преписано је „рукоју грешнаго Теодула", и то без сум- 
ње у Карејској ћелији, јер се од августа 1312 године у 
историским изворима помиње Теодул као њен старе- 
шина. У јануару 1347 године Теодул је игуман хилан- 
дарски, а већ 1348 године као проигуман одлази поно- 
во у Карејску ћелију, у којој остаје до смрти (пре 1355 
године). За време прве Теодулове управ.е над Кареј- 
ском ћелијом, по свој прилици око 1326 године, по- 
дигнут је пирг с црквицом св. Симеона и св. Саве (сама 
Карејска ћелија посвећена је св. Сави Јерусалимском). 
По мишљењу Рад. М. Грујића, тај пирг је био „седи- 

52 



ште старца Ћелије св. Саве у Кареји". Грујић наводи 
да су на том пиргу преписиване „током неколико веко- 
ва многе богослужбене књиге (јеванђеља, псалтири, 
октоиси, минеји, триоди, пентикостари, литургијарн, 
молитвеници); као и књиге потребне за духовно обра- 
зовање (летописи, беседе светих отаца: Златоустог, Је- 
фрема Сирца и др., пролози, панегирици, номоканони)". 
Све што је напред речено о Карејској ћелији упу- 
ћивало би нас да у старцу карејском Данилу видимо 
Данила Млађег. Али има нешто што онемогућава ту 
претпоставку. Данило Млађи у Похвали кнезу Лазару 
пише за „блаженог и приснопомињајемог кнеза" да 
„нигдеже манастир в Светеј Горе Атона остави јегоже 
о нуждних потребах не одари и угозби". Хиландар се 
нарочито не истиче. Један хиландарски монах то не би 
пропустио да учини. 

Да се вратимо личностима о којима је и Ћоровић 
говорио. „Многогрешни јеромонах" Данил 11 фебру- 
ара 1394 године исписао је Пасхалију и синаксар „рабу 
Божију Николе". Тако пише у запису који се налазио 
на једном од шест листова на паргаменту из збирке 
Ст. Верковића (у Народној библиотеци у Београду). 
Ти листови су повезани заједно са Псалтиром, писаним 
на хартији. И тај Псалтир је преписао јеромонах Да- 
нило. У запису стоји да је тај посао свршио 25 фебру- 
ара 1394 године, дакле после Пасхалије и синаксара. 
Запис није у целини објављен. У необјављеном њего- 
вом делу жели се „вечна памет" „маншему и окајаному 
Станиславу логофету, смерноме и уничиженоме паче 
всех чловеку", који је „исписао сиј божаствени псал- 
тир и часловац и синаксар всем годишту". „Вечнаја па- 
мет" жели се и „рабу Божију Николе". То је без сумње 
онај Никола за кога је „исписана" Пасхалија. Како је 
11 фебруара био жив, а 25 фебруара му се жели „веч- 
наја памет", значи да је умро између та два датума. 



Као^ што је Бранко Младеновић 1345/46 године „напи- 
сао" Псалтир „рукоју многогрешнаго завитаго в сује- 
ти житистем раба Божија Иоана а зовом Богослава", 
тако је без сумње и логотет Станислав исписао Псал- 
тир „рукоју" јеромонаха Данила. 

Испод записа о писању Пасхалије и синаксара по- 
стоји још један запис у, коме се говори о смрти раба 
Божијег Ђурђа Репоша. Љуб. Ковачевићу се чинило да 
су оба записа писана истом руком. То није тачно. За- 
пис о Ђурђу Репошу писала је друга рука, али не мно- 
го млађа (вероватно у почетку XV века). Ђурађ Репош 
се преставио 17 фебруара (година није забележена). 
Због тога се не може доводити у везу с Репошем, си- 
ном Ивана Кастриоте а братом Ђурђа Кастриоте Скен- 
дербега, јер је овај као „дукс илириски" умро 25 јула 
1431 године, и то без сумње у Хиландару, а не као мо- 
нах на Синају (како је 1510 године записао Јован Му- 
саки). Верковић је скупљао старине по Јужној Србији, 
па је тамо свакако нашао и Псалтир јеромонаха Да- 
нила. То нас донекле упућује да Ђурђа Репоша тражи- 
мо у тим крајевима. У једној повељи господина Кон- 
стантина Дејановића од 26 марта 1388 године помиње 
се Милор(ад) Репош, „чеЛнике Станислава син". Чел- 
ник Станислав је био из Штипа. Био је „властелин дома 
пресветије Богородице Хиландарске". На својој башти- 
ни подигао је цркву св. Власија, као што се види из 
повеље деспота Јована Драгаша и господина Констан- 
тина од 1 јуна 1377 године. С челником Станиславом 
и с његовим сином Милорадом Репошем био је свака- 
ко у сродству Ђурађ Репош. Можда је и он био син 
челника Станислава. У там случају Репош би било пре- 
зиме Станислављево. *■ 

Челник Станислав биће по свој прилици исто лице 
с логотетом Станиславом. Логотет Радич Жилић Вину- 
жилић, који је једну повељу писао 13 новембра 1395 

године „у Уљијарех више Скадра", није био логотет 
Константина Дејановића, као што је мислио Ст. Стано- 
јевић. Константин Дејановић је погинуо 17 маја 1395 
године у битци на Ровинама, па наравно није могао 
13 новембра 1395 године издавати никаква „повеље- 
нија". Радич је био логотет господина Константина 
Балшића, сина Ђурђа I Балшића и Теодоре, сестре Кон- 
стантина Дејановића. „На двору синова Дејанових не 
помиње се логотет" — писао је К. Јиречек. Логотет 
Станислав био би једини познати логотет Константина 
Дејановића. Челника Станислава, односно логотета Ста- 
нислава, по свој прилици не треба изједначавати са 
Станиславом из манастира Леснова, који „пише 1330 
бугарском, а 1342 већ српском реценсијом". Између по- 
следњег помена једне личности и првог помена друге 
протекло је тридесет пет година. 

Станислав из Леснова писао је Пролог (синаксар) 
за целу годину „при мнисе Даниле" 1330 године. Тај 
лесновски мних Данило морао је имати више од седам- 
наест година, и то много више. Кад би се он иденти- 
фиковао с јеромонахом Данилом из 1394 године, мо- 
рало би се претпостављати да се он бавио преписива- 
њем књига у дубокој старости, као човек преко осам- 
десет година. А то није вероватно. Нарочито се не 
може узети да би он преко тога ћутке прешао, да он 
у запису не би истакао да пише „в глбокије старости" 
(као „грешни Јован" 1513 године). 

Ако је Ђурађ Репош заиста био из Штипа или из 
те околине и, што је још важније, ако је логотет Ста- 
нислав заиста исто лице са Станиславом, „челником 
иже у Штипу", онда ће одатле бити и јеромонах Да- 
нило. Тамо је и Псалтир писао. Он не би могао бити 
исто лице с Данилом Млађим, писцем Похвале кнезу 
Лазару, јер је господар Штипа био Константин Деја- 
новић (ј 17 маја 1395 године), чија је војска, као што 

смо већ рекли, била на турској страни у битци на Ко- 
сову. 

У једном запису, који Д. Костић ставља у XV век, 
„грешни Данил" бележи да је свршио Псалтир и обра- 
ћа се Господу да прими његово „мољеније". О рукопи- 
су немамо ближих обавештења, па је због тога немо- 
гуће вршити ма каква истраживања. Ћоровић допушта 
могућност да је овај Данило исто лице с јеромона- 
хом Данилом из 1394 године. 

Потпуности ради да поменемо и Радоја Вучића „з 
Брезни", који је био „властелин и кнезић". У његовом 
надгробном натпису у манастиру Милешеви стоји да 
„всакому право живеше и по сих бист калогер Данил". 
Преставио се 16 децембра. Година није забележена. 
Влад. Р. Петковић ставља натпис у XV век. Овај „вла- 
стелин и кнезић" Радоје цео свој век није провео у ма- 
настиру пишући и преписујући црквене књиге, већ је 
по свој прилици пред саму смрт постао „калогер Да- 
нил". Због тога он не може бити исто лице с Данилом 
Млађим. 

Писац ових редова у својој расправи о Избору па- 
тријарха Данила III и канонизацији кнеза Лазара (об- 
јављена је у Гласнику Скопског научног друштва XXI, 
1940) доказивао је да је Данило III исто лице с јеро- 
монахом Данилом, сином монаха Доротеја, оснивача 
манастира Дренче. Доротеј је био угледан властелин 
кнеза Лазара. Имао је велико властелинство у близини 
самога Крушевца, престонице кнеза Лазара. Да је био 
човек од кнежевог иоверења, да се по томе закључити 
што је од Лазара добио многа села у Браничеву после 
1378/79 године, када „расипа кнез Лазар Радича Бран- 
ковића у Браничеву". Његов син јеромонах Данило 
био је „муж благоразуман и богобојазнив". Од осни- 
вања манастира Дренче, 1382 године, био је игуман 



манастирски. Дренча је недалеко од Крушевца. Као 
угледно црквено лице и као човек који је без сумње 
био високо образован, Данило је свакако радо виђан 
на двору у Крушевцу. 

О животу на двору кнеза Лазара нема директних 
података. Због тога морамо покушати да на посредан 
начин дођемо до потребних обавештења. Отац кнеза 
Лазара, Прибац Хребељановић, био је једно време ло- 
готет (1340). То је положај дворског канцелара, који 
је изискивао извесну књижевну културу, несумњиво 
много већу од обичне писмености. Сем тога, логотет је 
имао „област над црквами", па је та дужност Припца 
доводила у сталан додир с црквеним круговима, који- 
ма су припадали најобразованији људи онога времена. 
Млади Лазар је код свога оца имао прилике да много 
што шта чује и научи. Монахиња Јефимија је говори- 
ла праву истину кад је своју Похвалу почињала овим 
речима: „В красних мира сего васиитал се јеси от ју- 
ности својгје, о нови мучениче, кнеже Лазаре". Лазар 
се одиста васпитао „у свему што је красно овога све- 
та". Такво васпитање је дао и својој деци. 

Какав је дух владао на двору Лазаревом да се нај- 
боље закључити по деспоту Стефану и по његовој се- 
стри Јелени. У доба зидања Дренче и постављања Да- 
нила за игумана (1382), Јелена је имала највише шес- 
наест година, а Стефану је било седам или осам (ро- 
ђен је 1374 или 1375 године, а не 1370, како је Ил. Ру- 
варац израчунао). Константин Филозоф нрича за Сте- 
фана да је још као „отроче" показивао да ће од њега 
постати човек виших тежњи и већих потхвата. Једном 
је посматрао цркву Лазарицу у Крушевцу, коју је ње- 
гов отац подигао „в молбу о приснопомнимем сине сво- 
јем" и коју је због тога посветио св. Стефану. „Креп- 
чајшеје основаније и краснејшеје аз вздвигну", рекло 
је тада „отроче", које ће доцније „в дарованијах и ми- 



лостех" бити нови Кир, „в сладкоглаголанијих" други 
Манасије, „в љубоучитељствох" сличан ■ премудром Си- 
меону, „в испитанијих и изисканијих божаставним вет- 
хим и новим писанијом" раван Птоломеју. Такво „отро- 
че" морало је веома радо слушати речи „благоразум- 
ног и богобојазнивог" игумана Данила. Сем Јелене и 
монахиње Јефимије, коју је још Лазар примио и „хра- 
нио изобилно", и „велемудрена" кнегиња Мииица је нема 
сумње водила дуге разговоре с игуманом Данилом о 
оним многим питањима која интересују једног обра- 
зованог монаха и једну побожну жену велике инте- 
лигенције. 

После „дана усекновенија" кнежевог на Милицу 
је пао сав терет државних брига. Стефан је имао тада 
четрнаест или петнаест година, био је тек у доба када 
се „в војинство вступа". Место непунолетног кне.^а 
Стефана државом је управљала кнегиња Милица. Са 
мужем своје најстарије кћери Вуком Бранковићем Ми- 
лица се није слагала. Вук је, изгледа, мислио да се 
може давати отпора и Угрима и Турцима, па чак и коме 
„ином". Милица је увићзла да је то немогуће. Она се 
измирила с Турцима, па с њима заједно сузбила Угре, 
који су се били приближили престоници кнежевине. С 
њом се слагао „седи и умом достолепни и достохвал- 
ни" патријарх Јефрем, који је оставио „безмлвије", да 
би се поново примио тешке патријарашке дужности у 
доба када је „велика црква вдовствовала", после смр- 
ти патријарха Спиридона (+ 11 августа 1389). Сем па- 
тријарха Јефрема, Милица је имала још једног искре- 
ног и мудрог саветника, монахињу Јефимију. Јефими- 
јина „велика љубав и усрдије" из тешких времена од- 
мах после Косова никад није била заборављена на дво- 
ру кнегиње Милице и њеног „исчедија". Константин 
Филозоф о Јефимији пише да је „в многих глаголани- 
јих же и вештех мудрејшија". Она је Милици била 

„јакоже стлп неки и помошт". За савете је Милица 
нема сумње питала и Данила, игумана оближњег ма- 
настира. 

Патријарх Јефрем није могао „презрети својих чед 
мољенија" да управља српском црквом До сабора који 
ће изабрати новог патријарха. Док се с Турцима није 
мир закључио, сабор се није могао састати. Све дотле 
се седи патријарх, иако га је била притисла „старост и 
немоћ", у истини „подвизао" зацркву и „душу своју 
о људех полагао". На сабору је изабран Данило за па- 
тријарха. Син старог пријатеља кнеза Лазара, човек 
чије су врлине биле добро познате кнегињи Милици, 
био је најозбиљнији, а можда и једини кандидат. Као 
патријарх Данило је по свој прилици столовао у Жичи, 
у држави Лазаревих наследника, а не у Пећи, која је 
припадала Вуку Бранковићу. 

О Похвали кнезу Лазару од Данила Млађег било 
је говора у поменутој расправи посвећеној питању Из- 
бора патријарха Данила III и каеонизације кнеза Ла- 
зара. Ту је изнесено и мишљење Драг. Костића, по коме 
је Похвала (повесно слово) састављена несумњиво пре 
1402, а можда и пре 1398 године. „Да би се Костићева 
хронологија могла одржати — речено је у тој распра- 
ви — треба довести у склад натпис из Нове Павлице 
(поред Ликова Стефана и Лазара Мусића, синова Дра- 
гане, сестре „светаго кнеза Лазара"), дубровачке ве- 
сти из 1403 године о Стефану Мусићу и његовој мајци 
Јелени и тврћење Слова да су у време преноса Стефан 
и Лазар Мусићи почивали у Новој Павлици поред њи- 
хове мајке Теодосије, сестре кнеза Лазара" (мисли се, 
наравно, на пренос моштију кнеза Лазара). На основу 
натписа из Нове Павлице могло би се закључити да су 
Стефан и Лазар Мусићи били живи не само после смр- 
ти кнеза Лазара (1389), већ и после његовог проглаше- 

ња за свеца (вероватно у јесен 1390). Њихова мајка 
Драгана, сестра кнеза Лазара, или је доживела кнеже- 
ву канонизацију (у том би случају њено монашење 
било после времена из кога је натпис), или је умрла 
раније, и не ступивши у монахиње. Дубровачке вести 
из 1403 године помињу као живе Стефана Мусића и 
његову мајку, коју називају Јеленом. По Похвали, Сте- 
фан и Лазар Мусићи су умрли пре преноса моштију 
кнеза Лазара. И њихова мајка Теодосија преставила 
се пре преноса. А пренос је по свој прилици био у је- 
сен 1390 године. Да је Теодосија била монахиња, са- 
знајемо из натписа на једном крсту. Из тог се натписа 
види да се монахиња Теодосија преставила пре њених 
синова Стефана и Лазара. У расправи је прихваћена 
Ћоровићева хронологија, за коју је изрично речено да 
је „засад најбоље образложена". По Ћоровићу, Похва- 
ла је постала „негде око 1403—1404 године". Ваља до-. 
дати да се и код самог Ћоровића осећа извесна сумња 
у тачност те хронологије. Он истина каже да је Похва- 
ла „несумњиво" из XV века, али додаје: „То би се из- 
водило на основу чињеница, које се у Похвали не спо- 
мињу; иначе, само хисториско саопштавање у њој за- 
вршава ое причањем, како је Стеван Лазаревић, по- 
ставши пунолетан, примио власт, средином деведесе- 
тих година XIV века". 

Расправа о Избору Данила III и канонизацији кне- 
за Лазара написана је још почетком 1939 године. Због 
несређених времена у којима живимо објављена је тек 
средТшом 1940 године. У међувремену писац се трудио 
да доведе у склад историске податке о којима је у ра- 
справи говорено. Резултате свога истраживања он је 
укратко изнео у расправи Женско лично име Драгиња 
(објављена је у Етнологији I, 1940). Овде се саопшта- 
вају потпуније и с опширнијим образложењем. 

По подацима којима данас располажемо, 
Лазар је имао две сестре'. Једна је била удата за Ал- 
томана, сина онога деспота Иваниша кога цар Душан 
назива својим родитељем. С Алтоманом је имала сина 
Иваниша, који је сахрањен у манастиру Дечанима. 
Љуб. Стојановић сматра да је тај Иваниш умро још ва 
живота кнеза Лазара. Судећи по надгробном натинсу, 
Иваниш Алтомановић се могао преставити и после смр- 
ти кнежеве. Како се за кнеза Лазара не каже „свети", 
натпис је свакако из времена пре њ-еговог проглашења 
за свеца (вероватно с јесени 1390). Можда је Иваниш 
Алтомановић погинуо у Косовској битци. Деспот Ива- 
ниш је имао властелинство у Топлици. То сазнајемо из 
повеље цара Стефана Душана којом је основао мана- 
стир св. Арханђела Михаила и Гаврила код Призрена. 
Манастиру је деспот Иваниш приложио „село у То- 
плице више Рудар Тудорче". У науци се сматра да су 
Рудари данашње село тога имена на реци Косаници. 
Унук деспота Иваниша а сестрић кнеза Лазара, Ива- 
ниш са Косанице биће по свој прилици Косанчић Иван 
српских народних песама. 

Влад. Р. Петковић је изнео претпоставку да је де- 
спот Иваниш био таст цара Стефана Душана, отац ца- 
рице Јелене, и да због тога Душан за њега каже да је 
„родитељ царства ми". Тако би Иваниш био исто лице 
с бугарским деспотом Страцимиром. За Страцимира 
Петковић мисли да се звао и Јован (Иван, Иваниш), као 
што су се називали и српски деспоти Оливер, Угљеша 
и Драгаш. Међутим, историски извори не поткрепљују 
ту претпоставку. Ако би деспот Страцимир био исто 
лице с деспотом Иванишем, значило би да је Алтоман, 
муж сестре кнеза Лазара, био брат бугарског цара Јо- 
вана Александра. У надгробном натпису Алтомановог 
сина Иваниша не би онда стајало да је Иваниш „анеп- 
сеј кнезу Лазару", већ би ое истицало да је он брата- 

нац прве српске царице. Кад би Петковићева иденти- 
фикација била тачна, сестра кнеза Лазара била би уда- 
та за једнога сина деспота Страцимира, а кћи кнежева 
за унука или праунука Страцимировог од другог ње- 
говог сина. 

Ил. Руварац је узимао да је друга Лазарева кћи 
»»дана у кућу Шишмана, цара бугарског у Трнову". Он 
је, сем тога, скренуо пажњу на податке код Нешрија, 
турског писца с краја XV и почетка XVI века, по који- 
ма би та Лазарева кћи била удата за Александра, сина 
цара Шишмана, унука цара Јована Александра, а пра- 
унука деспота Страцимира. Пејатовићев родослов, који 
је сачуван у рукопису XVII века, потврђује у извесној 
мери податке Нешријеве, јер бележи да кћи Лазарева 
„Драгана наречена бист Александру цару блгарскому". 
Љуб. Ковачевић је писао да је друга кћи кнеза Лазара 
била „за Шишманом (или за његовим сином)". Како 
млађи српски летописи тврде да је једна од пет Лаза- 
ревих кћери била жена цара Шишмана, и како и грчки 
писац Лаоник Халкокондил (из XV века) говори о 
Шишману као о зету Лазаревом, тако пишу многи срп- 
ски и бугарски историчари (В. Ћоровић, В. Златарски, 
П. Ников), а тако је узимао и К. Јиречек. У случају 
закључења брака између Лазареве кћери и Шишмана 
после удаје Лазареве сестре за Шишмановог стрица не 
би били повређени црквени прописи, јер би између њих 
постојало „сваство" (двородно сродство) шестога сте- 
пена без „смуштенија о родских именех" (мешавине 
родбинских назива). А у случају брака између Лаза- 
реве кћери и Шишмановог сина Александра појавила 
би се сметња која би се претходно морала отстранити 
благословом од надлежног архијереја; између њих би 
било „сваство" седмога степена, али с мешавином род- 
бинских имена (сестра Лазарева постала би баба кћери 
Лазаревој). 



Да Шишман није био зет кнеза Лазара и кнегиње 
Милице, имамо једно поуздано сведочанство, које је у 
науци остало незапажено. По повратку из Влашке, сва- 
како огорчен због пораза у битци на Ровинама (17 
маја 1395 године), Бајазит је погубио Шишмана 3 јуна 

1395 године. Шишман је био у турском ропству од пада 
Трнова (17 јула 1393 године). Године 6904 од створења 
света, а то значи између 1 септембра 1395 и 31 августа 

1396 године од Христовог рођења, игуман Никодим и 
братски сабор манастира св. Пантелејмона на Св. Гори 
издају документ о своме договору с монахињом Јев- 
генијом (кнегињом Милицом). Поред осталог предви- 
ђено је какве ће бити манастирске обавезе „ако се ко- 
јој од дштер госпође кира Јевгеније прилучи убож- 
ство". У документу се помињу „все пет хћери". Према 
томе ни једној се од њих није догодило „убожство" 
пре издавања документа, пре 1 септембра 1395 године. 
Шишмановој жени се „прилучило убожство" вероват- 
но још 17 јула 1393 године — кад је њен муж изгубио 
државу и личну слободу, а ван сваке сумње 3 јуна 1395 
године — кад је постала удовицом. А кад је тако, онда 
је јасно да она није могла бити кћи „госпође кира Јев- 
геније", односно кнеза Лазара. 

И из причања Константина Филозофа може се за- 
кључити да Шишман није био з-ет кнеза Лазара. Због 
буне Николе Зојића и Новака Белоцрковића и због њи- 
хове оптужбе да је пришао Угрима Стефан Лазаревић 
је био код Бајазита. Тада му је Бајазит говорио како 
пролазе они који се удружују с Угрима. Поменуо је 
„по имени" бугарске цареве. Мислио је при том на 
Шишмана из Трнова и на видинског цара Срацимира. 
Константин не каже да је за једног бугарског цара Ба- 
јазит истакао да је муж Стефанове сестре. Бајазит та- 
кву чињеницу не би пропустио да нагласи, а Констан- 
тин је сигурно не би изоставио из свога излагања о 

Бајазитовим опоменама и саветима, датим Стефану 
„сладкими словеси". 

Наслућивање Ил. Руварца биће тачно. Зет кнеза 
Лазара био је Александар, син Шишманов. За Шишма- 
на знамо да је био син цара Јована Александра из дру- 
гога брака. Шишманова је мајка била „од рода јевреј- 
ска". Кад се покрстила, кад је постала „новопросве- 
штена царица" (пре 1345), узела је име Александрове 
прве жене Теодоре, која се замонашила и као монахи- 
ња називала Теофаном. Шишманова жена, а Алексан- 
дрова мати била је Марија, кћи „госпожде Десиславе, 
наречене в ангелском образе Деворе". „Госпожда" Де- 
сислава сигурно ниј« била из какве владалачке поро- 
дице, а није била ни удата за неког владара или бар 
угледнијег властелина. У поменику се за њу само каже 
да је мати царице Марије. Због тога са Шишмановим 
сином Александром неће бити идентичан онај „госпо- 
дичић" Александар, који је био „по обоју страну цар- 
скога колена". Уосталом, назив „господичић" ноказу- 
је већ да је то био син неког „господина". Шишманов 
син Александар био је царевић, односно „цар". То се 
види из ових примера. Син видинског цара Срацимира 
код Константина Филозофа и у српским летописима 
назива се „царем Константином". На минијатурама из 
ватиканског преписа бугарског превода Манасијеве 
хронике (пре 1345) обележени су као „цареви" Јован 
Срацимир, Михаило и Јован Асен, синови цара Јована 
Александра. На минијатури лондонског јеванћеља из 
1356 године која претставља породицу цара Јована 
Александра означени су као „цареви" Шишман и ње- 
гов млађи брат Асен. Најзад, Пејатовићев родослов за 
Лазаревог зета Александра бележи да је „цар блгар- 
ски". Заједно са Шишманом, заробљен је и његов син ■ 
Александар (1393). Одведен је у Малу Азију. Примио 
је мухамеданство, па је онда добио од Бајазита на 

управу једну област на Црном- Мору с главним градом 
Самсуном (између Трапезунта и Синопа). После биткс 
код Ангоре (1402) Тимур, победник Бајазитов, по свој 
прилици је одузео од Алекеандра ту област. Алексан- 
дар је остао веран Турцима и својој новој религији. 
Кад се у Турској прилике средиле и кад је завладао 
Мухамед I (1413), Александар је постао управник Смир- 
не и њене области. Погинуо је 1418 године, угушујући 
устанак једне мухамеданске секте, која је проповедала 
братство с хришћанима и општу заједницу добара. Са 
Александром је свзкако заробљена и његова жена, кћи 
Лазарева. Она није напустила хришћанску религију у 
доба кад је Александар прелазио на ислам. То се види 
из документа о договору монахиње Јевгеније (кнегиње 
Милице) с братством светогорског манастира св. Пан- 
телејмона. Вероватно је све до смрти остала хри- 
шћанка. . ; ' \ 

Пејатовићев родослов, који је тачно забележио да 
је Александар био зет кнеза Лазара, без сумње је верно 
сачувао и име те Лазареве кћери „дане у кућу Шиш- 
мана, цара бугарскога у Трнову". Она се звала Драгана. 
Према томе, имала је исто име као и друга сестра кнеза 
Лазара, која је била удата за челника Мусу, прво То- 
сподара градз Звечана, а затим, после размене с кнезом 
Војиславом Војиновићем (1363 године), господара града 
Брвеника на Ибру. Драгана је вероватно и добила тет- 
кино име на крштењу. 

Сестра Лазарева Драгана помиње ое као жена чел- 
ника Мусе 1380/81 године. Те године је кнез Лазар по- 
тврдио прилог челника Мусе манастиру св. Пантелеј- 
мона на Св. Гори. У Лазаревој Повељи поменута су и 
два Мусина и Драганина сина, Стефан и Лазар. Трећи 
син, који је доцније постао митрополит топлички и као 
монах носио име Јован, свакако се у то време већ био 
замонашио, па се због тога не наводи у повељи. О чел- 

нику Муси се изрично говори као о покојнику 15 јула 
1388 године. Умро је без сумње доста пре тога датума. 
9 јануара 1388 године Дубровчани шаљу посланике Му- 
сином сину, Стефану Мусићу. Ваљда већ у то доба Муса 
није био у животу. После Мусине смрти Драгана се за- 
монашила и као монахиња добила име Теодосија. 

Са својим синовима монахиња Теодосија је ,от 
основанија" подигла „нову обитељ", женски манастир 
Ваведења св. Богородице код града Брвеника. О томе 
нас обавештава Данило Млађи у Похвали кнезу Ла- 
зару. Црква тога манастира и данас постоји. Служи 
као мирска црква. То је данашња Нова Павлица, у ко- 
јој је Влад. Р. Петковић 1910 године открио ликове 
Стефана и Лазара Мусића. Поред Стефановог лика 
пише да је „господин Стефан, син челника Мусе и го- 
спође Драгане, сестре великог и самодржавпог госпо- 
дина Србљем и Подунавију светог кнеза Лазара". За 
Стефана се још каже да је „хтитор" манастирског 
храма. Поред лика „господина" Лазара стоји да Је 
„брат господина Стефана". Састављач натписа хтео је 
очевидно да истакне родбинску везу која је постојала 
између Стефана Мусића и кнеза Лазара. Због тога је 
поменуо и мајку Стефанову, а не само оца. Челнику 
Муси је била жена госпођа Драгана, а не, наравно, мо- 
нахиња Теодосија. При састављању натписа то се имало 
у виду, па се зато у натпису налази световно име Му- 
сине удовице, а не њено монашко име. Влад. Р. Петко- 
вић је мислио да епитет „свети", који стоји у натпису 
испред имена кнеза Лазара, казује само то да је Лазар 
био покојни у доба постанка натписа. То неће бити 
тачно. Израз „свети" несумњиво нас упућује да натпис 
ставимо у време после канонизације кнеза Лазара (ве- 
роватно у јесен 1390 године). 

Манастир и црква манастирска саграђени су раније, 
још за живота монахиње Теодосије и њених синова 

Стефана и Лазара. Монахиња Теодосија умрла је пре 
својих синова. „По преставленију" њеном сва тртгњена 
сина — Стефан, Лазар и „всеосвештенејши митропо- 
лит топлички" Јован — приложили су један крст „дому 
пресветије владичице наше Богородице, празднику Ва- 
веденији светаја в светих". Тај се крст чува у свето- 
горском манастиру Ватопеду, који је такође Богоро- 
дичин манастир, али је посвећен Бдаговестима, а не Ва- 
ведењу. Због тога је Љуб. Стојановић грешио кад је 
писао да је крст и приложен манастиру Ватопеду. Ди- 
митрије Аврамовић забележио је да је крст некад при- 
падао Хиландару, па да га је одатле „неки продрзљиви 
брат потајно" донео у Ватопед. Хиландар је посвећен 
Ваведењу. Њему су браћа Мусићи могли приложити 
крст, али је много вероватније мишљење Ил. Руварца 
да је крст дат манастиру Ваведењу код Брвеника. Тај 
је манастир не само био задужбина монахиње Теодо- 
сије и њених синова, већ је у његовој цркви Теодосија 
и сахрањена. 

Поред монахиње Теодосије, у доба преноса мо- 
штију кнеза Лазара (по свој прилици у јесен 1390 го- 
дине), почивали су и њени синови, „пресладки" Сте- 
фан и Лазар. То је забележио Данило Млађи у Похвали 
кнезу Лазару. Ил. Руварац је с правом претпостављао 
да су Стефан и Лазар погинули у Косовској битци 1389 
године. Лазар Мусић се последњи пут помиње 15 јула 
1388 године, а Стефан 9 фебруара 1389 године. Са Сте- 
фаном Мусићем, сином челника Мусе, не треба иден- 
тификовати оног Стефана Мусића, који се 1402 и 1403 
године бавио у Дубровнику. Мајка тога другога Сте- 
фана Мусића звала се Јелена. Влад. Р. Петкошћ је по- 
кушао да протумачи да се под мајком мисли на ташту. 
Заиста има примера да зет назива своју ташту мајком, 
али се на основу тога не може закључити да би Дубров- 

чани у одлукама својих већа о ташти Стефановој го- 
ворили као о његовој мајци. 

По. Рад. Тунгуз-Перовићу, постојао је свега један 
Стефан Мусић, син челника Мусе, а сестрић кнеза Ла- 
зара. За челника Мусу Тунгуз-Перовић се домишља да 
ће бити „други син" госпоће Данице, ктиторке храма 
св. Николе код села Љуботена. Госпођа Даница је тај 
хр.ам сазидала 1336/37 године када „држаше син стареј 
Бојко Матку, а други син Звечан Ситницом" (!); 
Бојко би, по Тунгуз-Перовићу, могао бити онај велики 
челник који је држао Дабар, Дрину; Гацко и Рудине, 
а који се преставио 6 марта 1359 године. У надгробном 
натпису тог великог челника није се сачувало народно 
име, већ само црквено — Димитрије. Име „другог сина" 
госпође Данице није забележено, али је назначено да 
је он управљао Звечаном. Пре 1363 године Звечан је 
припадао челнику Муси. Због тога је Тунгуз-Перовић 
дошао на мисао да у челнику Муси види „другог сина" 
госпоће Данице. Старији српски летописи и Сеченички 
летопис од млађих бележе да „свете мошти" Констан- 
тина, сина краља Милутина, леже у Звечану. То је Тун- 
гуз-Перовића навело на претпоставку да је госпођа 
Даница удовица Константинова. На тај би начин чел- 
ник Муса био од породице.Немањића. ,^1ик и физионо- 
мија Стефана Мусића који се је сачувао на фреско- 
слици у његовој задужбини Павлици и који се одли- 
кује једном необичном господственошћу и сличношћу 
сликаним типовима из династије Немањића увелико 
поткрепљује ову уистину одважну хипотезу". Тиме је 
Тунгуз-Перовић завршио низ својих домишљања о чел- 
нику Муси и његовом пореклу. Чудновато је да се Туц- 
гуз-Перовић није потрудио да пронађе и оца госпође 
Данице. Аврам Н. Поповић је тврдио да је она била 
„најстарије дете — кћи деспота Оливера", док је Андра 






Гавриловић налазио да је она била „кћи Каравидина 
а супруга Оливерова". 

За жену челника Мусе, Драгзну, коју погрешно на- 
зива Драгињом, Тунгуз-Перовић мисли да је примила 
и велику схиму. Као малосхимница носила је име Је- 
лена, а као великосхимница Теодосија. Ова је претпо- 
ставка била потребна Тунгуз-Перовићу, да би објаснио 
откуда Драгани, поред монашког имена Теодосија, још 
и име Јелена. Али она не може да буде тачна. „Велики 
схимници су строги испосници, који су дали обећање, 
да ће стално живети без општења са људима, осамљено, 
у непрестаној молитви и у строгом посту" — тако пише 
Рад. М. Грујић. Код Л. Мирковића стоји да су „одлике 
и особине велике схиме", поред осталог, и одрицање 
од своје деце. Драгана је остала удовица. По тадашњем 
обичају, постала је монахиња. Продужила је да живи 
у мужевљевом дому, крај својих синова Стефана и Ла- 
зара. Доцније је можда прешла у свој манастир, али 
је он био код Брвеника, па је-тако она и даље била у 
близини своје деце. Без веома великог разлога мајка 
се не одриче своје деце. Кнегиња Милица, малосхим- 
ница Јевгенија, примила је истина велику схиму, али 
шта је друго могла и да уради удовица кнеза Лазара, 
чије су „светије мошти" наћене „цели и нерушими и 
много благовоније испуштајуште". Док је њен син Сте- 
фан био неожењен, она се није могла да одрекне „од 
света и свега у свету" и да узме велику схиму, која 
значи „распеће и предавање себе смрти". Септембра ме- 
сеца 1405 године, „када се господин деспот жењаше", 
пред малосхимницу ,Јевгенију поново се поставило 
тешко питање, најтеже од свих које је она решавала 
као владарка побеђене и разривене државе и као мајка 
несложне и несрећне децетда ли треба и даље да буде 
„Јевгенија монахија кнегиња", која је увек спремна 
да притекне у помоћ своме сину Стефану, или треба 



да се потпуно одрекне свих земаљских брига и да ми- 
сли само на небеско царство, којега се удостојио „нови 
муч-еник" кнез Лазар, родитељ њеног „исчедија". Има- 
јући да бира између сина коме више није била неоп- 
ходна и светога кнеза, који је некада био њен муж 
а после постао њен узор светости, Јевгенија се одрекла 
сина и овога света, да се кроз велику схиму што више 
приближи небескоме царству косовскога кнеза. Прва 
српска царица Јелена, малосхимница Јелисавета, остала 
је без јединог сина, цара Стефана- Уроша (ј 4 децембра 
1371 године); није више имала ниједнога брата, није 
био жив ни бугарски цар Јован Александар (| 17 фе- 
бруара 1371 године); ни деспот Романије Јован Ком- 
нин (1 по свој прилици 1363 године). Сасвим је разум- 
љиво што је она примила велику схиму. „Стара царица 
кир Јелисавета" није се ипак потпуно одрекла овог 
света и није постала великосхимница Јевгенија, док 
није видела да се српска црква измирила са васељен- 
ском патријаршијом и док није дочекала да изасла- 
ници васељенског патријарха у Призрену „праштајут 
цара Стефана... и Уроша цара" (1375). Деспотица Је- 
лена после погибије деспота Угљеше узела је малу 
схиму и као монахиња Јефимија дуго година прово- 
дила поред кнегиње Милице, и пре Миличиног мона- 
шења и после тога. Кад више није имало потребе да 
буде кнегињи „стуб и помоћ", Јефимија, која никога 
од својих најближих није имала на овоме свету, по- 
стала је по свој прилици великосхимница Јевпраксија 
и од тада се бринула једино „о својеј души". Удовица 
челника Мусе имала је три сина, два међу световном 
властелом и једног који је припадао високом духов- 
ништву. Она није имала разлога да се коначно одриче 
света, па се због тога за њу не може ни претпостављати 
да је примила и велику схиму. 

Други Стефан Мусић који се помиње у дубро- 

вачким изворима био је вероватно син Лазара Мусића, 
а унук челника Мусе. Не би било ни то немогуће да 
је био син Стефана Мусића. Из тога доба имамо при- 
мера да отац и син имају исто име. Деспот Угљеша је 
имао сина Угљешу, а челник Миљан сина Миљана, та- 
кође челника. Балша II је био син Балше I. Други или 
млађи Стефан Мусић нрезивао се по деди челнику Муси 
(кога Дубровчани такође зову Мусићем), као што се 
Балша III називао Страцимировићем по деди Страци- 
миру Балшићу. Балша III је Страцимировић и за свога 
очуха Сандаља Хранића. Јелена, мати тог другог Сте- 
фана Мусића, била је, према томе, снаха госпође Дра- 
гане (монахиње Тсодосије). 

У време Косовске битке и погибије Стефана и Ла- 
зара Мусића црква манастира Ваведења код Брвеника 
(Нова Павлица) још није била живописана. Судећи по 
натпису поред лика господина Стефана, сина челника 
Мусе и госпође Драгане, живопис је завршен после 
1390 године. У натпису се каже да је Драгана сеетра 
„светог кнеза Лазара", а то значи да је он састављен 
после кнежеве канонизације, која је извршена веро- 
ватно у јесен 1390 године. Ни за Стефана ни за Лазара 
Мусића у натписима није речено да су покојници. Чак 
би се могао добити утисак да су њихови ликови рађени 
још за живота њихова. Да све то не мора да буде ни 
од какве важности, показује нам пример Љубостиње. 
„Љубостињски људије" помињу се у једној повељи из 
времена између 6 августа 1392 и јануара 1394 године. 
Као што је властелинство манастира Дечана установ- 
љено 1330 године, четири или пет година пре доврша- 
вања манастирске цркве (1334/35), а оедамнаест или 
осамнаест година пре њеног живописања (1347/48), тако 
је и властелинство манастира Љубостиње образовано 
много година пре но што је сазидана и живописана 
љубостињска црква и пре но што су билс готове и^ 

остале манаетирске зграде. 1 августа 1398 године мо- 
нахиња Јевгенија је „у манастиру у Жупањевци". Ту 
је њеним „повељенијем" писана једна листина свето- 
горској лаври св. Атанасија. И данас постоји село Жу- 
пањевац или Жупањево у Левчу. У њему је Јоаким 
Вујић нашао „два порушена церковна зданија, којих 
рујине стародревне јесу". На брду Жупањцу био је град 
Николе Жупана. Жупањевац је на северу од Љубостиг 
ње, изнад манастира Каленића. У манастиру Жупањев- 
цима монахиња Јевгенија је боравила свакако због тога 
што Љубостиња још није била довршена. Ако је у 
Љубостињи у натпису поред лика кнегиње Милице у 
самом храму (а не у припрати), заиста био забележен 
индикт 11, могло би се на основу њега закључити да 
је зидање манастира почело 1387/88 године. То изгледа 
веома вероватно. Живопиеање манастирске цркве извр^ 
шено је после 1402 године, јер се Стефан Лазаревић 
назива деспотом. Кнез Лазар није претстављен као све- 
тац, иако је прошло више од дванаест година откако 
је канонизиран. Запажено је да је он „приказан у мла- 
ђим годинама". По епактиту Андонију Рафаилу, кнез 
Лазар је погубљен кад му је било шездесет година. Иљ 
Руварац је тај податак сматрао за тачан; на основу 
њега је одредио годину рођења кнеза Лазара. Човек 
који има шездесет година или који је близу тих година 
очевидно није у млађим годинама. Лазар је ипак тако 
насликан. Значи да ое желело да да Лазарев лик из 
онрг доба кад је он утврђивао и ојачавао своју кне- 
жевину. Кнегиња Милица је у еветовном оделу, а не у 
монашком. У натписима крај њених ликова она се не 
назива монахињом Јевгенијом . или Јефросином, већ 
кнегињом Милицом. За њену се косу каже да је при- 
кривена „белим удовичким велом". По томе. судећи, она 
би била насликана као удовица, пре монашења, из вре- 
мена кад је управљала кнежевином у име малолетног 

сина Стефана. Тако би Лазарев лик био из доба отпри- 
лике између 3373 и 1379 године, Миличин из доба између 
1389 и 1392/93 године, а Стефанов из доба после 1402 
године. Јасно је онда да се на основу тих ликова не 
може утврђивати време зидања и живописања Љубо- 
стиње. Исти је случај и с ликовима из манастира Ва- 
ведења код Брвеника (Нове Павлице)! 

Костићева хронологија постанка Похвале кнезу Ла- 
зару од Данила Млађег сад се може прихватити, јер 
су доведени у склад сви историски подаци који долазе 
у обзир, а за које је изгледало да су међу собом про- 
тивуречни. Похвала је, по Костићу, постала „вероватно 
крајем XIV века, пре 1402 несумњиво"; можда је из 
времена пре пожара у Раваници 1398 године. Време по- 
станка Похвале може се још ближе одредити. Ћоровић 
је тачно истакао да се „само хисториско саопштавање" 
у Похвали завршава причањем о пунолетству Стефана 
Лазаревића. „По сих же достохвални Стефан, в мужа 
савршена взраст достигши — каже се у Похвали — с 
више Богом извољајет се, родитељем же скиптри вру- 
чајет се, всеосвештеним же патријархом молитвоју ру- 
ковзложенијем благословљајет се, отачаским же саном 
(достојанством) украшајет се, велики же кнез Стефан 
именујет се, самодржац и владика Србљем нарицајет 
се". То је било у другој половини 1392 или у току 1393 
године. Похвала је, наравно, састављена после тог вре- 
мена. У њој се кнегиња Милица назива својим светов- 
ним именом. Према томе, написана је пре Миличиног 
монашења. А оно ј-е било ускоро после Стефановог 
пунолетства и примања кнежевске власти, крајем 1392 
или у току 1393 године. Тако излази да је Похвала 
постала отприлике крајем 1392 или почетком 1393 го- 
дине. 

Уводни делови Похвале додати су, како мисли В: 



Ћоровић, „по свој прилици... током XV или XVI века". 
Они су узети већим делом из Повесног слова кнезу Ла- 
зару које је познато по издању А. Вукомановића. Са- 
стављена је на крају XIV века, после 1392, а можда 
пре 1398 године. Једно место потиче из оног Повесног 
слова које је унесено и у Римнички србљак (штампан 
1761), али с измењеним језиком. То је Повесно слово 
објавио и Ст. Новаковић. Постало је у доба између 
1392 и 1402 године. 

У доба постанка Похвале био је патријарх Дани- 
ло III. За време његове управе над српском црквом, и 
то ускоро по његовом доласку на патријарашки пре- 
сто, извршен је пренос моштију кнеза Лазара са Ко- 
сова, из приштинске цркве Вазнесења Христова, у ње- 
гову задужбину манастир Раваницу. Кнежеве „светије 
мошти" тада су нађене „цели и нерушими, и много 
благовоније испуштајуште". Патријарх Данило III и 
сабор српске цркве прогласили су Лазара за свеца. Нај- 
природније је да Похвалу светоме кнезу напише сам 
патријарх. Гајење култа кнеза Лазара било је од нај- 
већег значаја и за династију и за саму државу. Патри- 
јарх Данило, некадашњи „благоразумни и богобојазни- 
ви" игуман манастира Дренче, био је пријатељ дина- 
стије и свакако не би ништа пропустио да учини што 
би доиринело њеном учвршћавању, односно консоли- 
довању српске кнежевине, јер се то двоје потпуно по- 
клапало у оно доба. Због свега тога идентификација 
патријарха Данила III с писцем Похвале Данилом Мла- 
ђим изгледа нешто што се по себи разуме, што се про- 
сто само од себе намеће. 

Не треба заборавити да је на патријарха Данила III 
мислио и Ћоровић, и то „у првом реду". Од те иден- 
тификације Ћоровић је одустао само збОг тога што је 
постанак Похвале кнезу Лазару морао да стави после 
смрти патријархове. Ћоровић је то с правом називао 

незгодом. Сада је та незгода отклоњена и ништа више 
не смета да се у патријарху Данилу III види писац Сло- 
ва св. Симеону и св. Сави, Стихова св. Симеону и кра- 
љу Милутину, Службе и Похвале краљу Милутину, и 
Похвале кнезу Лазару. У својој Историји Југославије 
Ћоровић је узгред додао да је „ближе непознати Да- 
нило" написао и Службу кнезу Лазару. За ту је Служ- 
бу Ђ. Даничић помишљао да је дело монахиње Јефи- 
мије. Наравно да је много вероватније да је и Службу 
саставио патријарх Данило III. 

Кад се узме да су Данило млађи и патријарх Да- 
нило III исто лице, постаје разумљиво што се у По- 
хвали кнезу Лазару не помиње патријарх у причању о 
преносу моштију кнежевих. „Всеосвештени лик и бо- 
гоносни сабор, глагољу, митрополити же и епископи и 
частни игумени, и с благородними" одлазе да пренесу 
„светије и частније мошти". Кнегиња Милица са си- 
новима и „с всеми благородними" дочекује мошти. Па- 
тријарх се ни тада не помиње. „Свештени лик свеште- 
них мужи, митрополити же и епископи, и с частними 
игумени, и с всеми благородними, купно мали с вели- 
кими" односе „частноје и светоје тело" у Раваницу. 
Опет нема патријарха. „В сретеније" моштима иду све- 
штеници и цело „општежитељно братство". Ни међу 
њима се не налази патријарх. Не може се мислити да 
патријарх није узео учешћа у преносу. Та је мисао пот- 
пуно неприхватљива. Да је патријарх био спречен, на 
пример болешћу, то би се нарочито истакло. „Патри- 
јарху же тогда болезнију садржиму и поити немоштну 
сушту, посилајет клирос свој..." — тако пише у оном 
Опису преноса тела св. Луке који је издао Ил. Рува- 
рац. Патријархово учешће у преносу тела кнеза Лаза- 
ра други извори изрично помињу. Повесно слово из 
Римничког србљака (које је више познато по издањима 
Ст. Новаковића) зна за „благословеније от архијереја". 

Оно Повесно слово које је објавио А. Вукомановић бе- 
лежи да је пренос извршен „са саветом светејшаго па- 
тријарха". Савет „тогдашњаго патријарха" наводи и 
епактит Андоније Рафаил у својој Похвали кнезу Ла- 
зару. О патријарховом савету говоре и три старија срп- 
ска летописа, Пећки, Студенички и Цетињски. Свакако 
из скромности патријарх Данило Ш није себе поменуо 
кад је описивао пренос кнежевих моштију. На други 
се начин та чињеница не може да објасни. У одељцима 
о преносу патријарх је могао себе да изостави. У при- 
чању о Стефановом пунолетству и примању кнежевске 
власти то му није било могуће да учини. Ту се налази 
помен „всеосвештеног патријарха". Име му се ипак не 
казује. То није допуштала скромност патријарха Да- 
нила III. 

Већ је Ћоровић истакао да је патријарх Данило III 
„веома штовао св. Симеона и св. Саву". Том нарочи- 
том поштовању имамо да захвалимо за постанак Слова 
св. Симеону и св. Сави. Службу, Стихове и Похвалу 
краљу Милутину Данило је писао у манастиру Бањској, 
у коме је тада почивало тело краљево. То је утврдио 
В. Ћоровић. Пре зидања манастира Дренче (1382) Да- 
нило је морао да буде монах у неком манастиру. Без 
сумње је био у манастиру Бањској. Ту се можда и за* 
монашио. Архиепископ Данило II био је једно време 
бањски епископ. За његовог епископовања краљ Ми- 
лутин је сазидао манастирску цркву св. Стефана. Бу- 
дући патријарх Данило III своје монашко име могао 
је добити по архиепископу Данилу II. У сваком слу- 
чају за Данила III то је име било од великог духовног 
значаја: оно га је стално потсећало на Данила II, и као 
монаха, и као архијереја, и као књижевника. Изгледа 
да архиепископ Данило II није био књижевна симпа- 
тија патријарха Данила III. Ћоровић је констатовао: да 
у Похвали краљу Милутину „нема непосредних прено- 

са" из архиепископа Данила II. Опасност од „безбож- 
них Агарјана" која се помиње у Похвали упућује на 
време Цреповог „боја на Дубравнице" (на Божић 1380 
године). У Служби се моли да се . „кнезу нашему" да 
победа над непријатељима. Мисли се свакако на кне- 
за Лазара. 

Силуанови стихови св. Сави наштампани су у Пра- 
зничном минеју Божидара Вуковића (1536—1538). В 
Ћоровић је још и ово утврдио: „По Божидаревом тек- 
сту учињен је препис похвале Сави са Силуановим сти- 
ховима у јануарском минеју манастира Житомишљића 
Силуанове стихове св. Сави има један пролог Народне 
библиотеке..., из ХУ-ХУ1 века, писан свакако пре 1530 
године. Занимљиво је, да се у тим рукописима Силуа- 
ново име не помиње". 

: За.Силуана Ћоровић мисли да јето онај „Силуан 
монах", „пасхалијам творац", који је био „по истине 
нови Силуан, силан же разумом и крепак в слове". Те 
се Пасхалије налазе у Псалтиру, који је 1354/55 године 
преписао „грешни и худи Теодосиц монах". Псалтир 
је нађен у манастиру св. Павла на Св. Гори. Ћоровић 
своје мишљење износи с резервама. Тај „пасхалијам 
творац" не мора да буде српски писац, иако изгледа да 
је то заиста био. Није познато чак ни то у коме је ма- 
настиру живео. Поред свих хвала које му се чине у 
запису из Псалтира, од тога Силуана, сем Пасхалија, 
није остао никакав спис. Истина, за њега се у запису 
каже да је „крепак в слове", а тиме се, по Ћоровићу, 
„очевидно мисли на његове књижевне способности". 
Силуан који је састављао стихове св. Сави неће 
бити идентичан с тим Силуаном, „творцем" пасхалија. 
Постоји други један Силуан, кога Ћоровић није узео 
у обзир вероватно због тога што се у то доба није зна- 
ло да је тај Силуан био „старац пирга светаго Сави". 

Код Корабљева је објављен један докуменат, који са- 
држи одлуку хиландарског братског сабора о продаји 
Пирга св. Ђорђа Ивану Кастриоти и његовим синовима 
Репошу, Константину и Ђорђу. Тај документ Корабљев 
ставља у доба око 1426 године. С тим се слаже А. Со- 
ловјев. По Влад. Р. Петковићу, документ је састављен 
после 1425/26 а пре 1431 године. Међу члановима хи- 
ландарског братског сабора налази се и „поп Силоан". 
Документ је Корабљев рђаво издао. Код Силоана је 
изоставио да је био старац Карејског пирга св. Саве. 
Тај је податак објавио В. Мошин. . 

О Карејској ћелији и пиргу св. Саве као средишту 
књижевног и преписивачког рада хиландарских мона- 
ха већ је говорено у овоме раду. Није потребно да се 
о томе поново расправља. Ваља само истаћи да је Ка- 
рејска ћелија била посвећена св. Сави Јерусалимском, 
а да је на Пиргу, по Рад. М. Грујићу, била црквица 
„посвећепа српским светитељима Симеону и Сави". Поп 
Силоан је био старац тог Пирга. Због тога је најверо- 
ватније да је он саставио стихове св. Сави. 



МОНАХИЊА ЈЕФИМИЈА 



Телесна гарда Стефана IV Душана, „ва Христа 
Бога верног краља, самодршца всех српских и помор- 
ских земаља и честника грчским странам", ушла је у 
тврђаву „преславнаго и богоспаснаго града" Сера у су- 
боту 24 септембра 1345 године у 3 часа по подне. Су- 
традан, у недељу 25 септембра, дошао је у Сер и сам 
краљ и присуствовао литургији у Саборној цркви „све- 
тих великомученик и победоносац Христовех Теодор". 
Од тада па за пуних двадесет шест година Сер је под 
српском влашћу. 

Кад су се навршиле три недеље откако је „саизво- 
љењем Божијим" завладао Сером, у суботу 15 октобра 
1345 године краљ из самог тог „великог и лепог гра- 
да" (тако Сер назива византиски цар Јован Кантакузен) 
упућује писмо дужду млетачком и за себе казује да је 
„господар готово целог царства Романије". Тада је 
дужд био Андреја Дандоло, који је познат и као исто- 
ричар млетачки. Дужда краљ назива својим „најдра- 
жим сродником" као Потомак Ане Дандоло, жене Сте- 
фана Првовенчаног. 26 октобра 1345 године краљ „под 
Сером" издаје повељу Дубровчанима. Није нам позна- 
то да ли се краљ бавио у Серу и после тог датума. Због 
тога није могуће утврдити да ли је ту проглашено цар- 



ство. У Серу је одржан „сабор србски и грчски", на 
коме је постављен хиландарски игуман Сава за патри- 
јарха „Србљем и Грком". То је било у новембру 1354 
године, вероватно на Арханђеловдан или на Ваведење. 
Месеца фебруара 1355 године цар Стефан Душан још 
је у Серу. По свој прилици је ту провео целу зиму. 
Тако је Сер био и царска престоница. 

После смрти цара Стефана његова удовица царица 
Јелена, као монахиња у малој схими Јелисавета, управ- 
ља Сером. У мају 1356 године код ње је по свој при- 
лици био њен син, цар Урош. Дошао је вероватно због 
бунтовне акције свога стрица Симеона — Синише, на- 
месника у Епиру. По наредби царевој логотет Драго- 
слав написао је једну повељу у Серу. Уколико су јој 
допуштали државни послови и бриге за царство ње- 
нога сина — „по истине красног и достодивног виде- 
нијем (изгледом), а младог смислом (разумом)" — „го- 
опожда светаја царица" посвећује се цркви и стара се 
за књижевност, наравно верског и црквеног садржа ја. 
Она је и раније, за живота цара Стефана Душана, по- 
казивала „много усрдије и љубов неизреченују о иска- 
нији (тражењу) светих писанији", и то колико нико 
други („јелико други никтоже"). Тада је настојала да 
се књг.ле преводе с грчког на њен, српски језик. А у 
Серу, у граду „потпуно грчког типа", окружена мно- 
гим Грцима, она наручује грчке* књиге. Зна се за један 
Синаксар (пролог) и за шест Минеја. Без сваке сумње 
то нису једине књиге које је „благочастива и христо- 
љубива царица аугуста кира Јелисавета" набавила за 
себе или за коју цркву или манастир. 

У Драми, граду источно од Сера, био је ћесар Во- 
јихна. Он је заповедао тим градом, признајући над 
собом власт царице Јелисавете. Војихна је дошао у те 
крајеве још за Стефана Душана, свакако одмах по њи- 
ховом освајању. Ако је он исто лице са жупаном Во- 

јихном, који се 25 октобра 1323 године помиње на 
двору краља Владислава II, сина краља Драгутина, 
рнда у доба свога доласка у нове области српске др- 
>каве Војихна није био млад човек. Морао је имати 
преко четрдесет година. 

Старији сив византиског цара Јована Кантакузена, 
Матија, који је царевао у родопском крају, напао је у 
лето 1357 године на област царице Јелисавете. У бли- 
злни Сера био је потучен, а затим и заробљен. О томе 
прича Јован Кантакузен, који том приликом помиње 
ћесара Војихну и заповедника града Сера. За њих дво- 
јицу каже да су били у слози и да су се договарали о 
заједничким акцијама. Име тог серског заповедника 
није нам остало забележено. У науци се мисли да је то 
био Угљеша, који ће кроз осам година постати деспот 
и из „богоспаснаго града" С е Р а владати својом деспо- 
товином. Угљеша је узео за жену кћер ћесара Војихне. 
Када је склопљен тај брак није познато и може се само 
тек приближно одредити. Пријатељство између Воји- 
хне и Угљеше почело је можда још пре 1357 године. 
Родбинска веза само га је појачала и учврстила. 

Војихна је био братучед цара Стефана Душана. То 
каже сам цар у једној повељи, коју је издао у Хилан- 
дару за време свога бављења на Светој Гори, зими 
1347/48 године. Као „властелин" и „суродник" царев, 
Војихна је био поред цара и царице кад су обилазили 
светогорске манастире и „украшавали их различним 
даровима". По називу братучед види се да су оцеви 
цара Стефана Душана и Војихне били браћа међу со- 
бом. Краљ Стефан Урош III Дечански, отац цара Сте- 
фана Душана, имао је брата Константина и браћу од 
стрица Владислава и Урошица, синове краља Стефана 
Драгутина. Константин и Владислав били су краљеви. 
Како прича ученик архиепископа Данила И, краљ Дра- 
гутин је хтео да одузме престо од краља Милутина, па 

да га да Урошицу, али у томе није успео. Син једнога 
краља не би био без икакве титуле, као што је био Во- 
јихна 1347/48 године. Због тога није вероватно да је 
Војихна био син краља Стефана Константина или кра- 
ља Владислава II. Могао бп бити скн Урошица. У том 
би се случају повећала вероватност идентификације 
ћесара Војихне и жупана Војихне са двора краља Вла- 
дислава II. Било би сасвим разумљиво да Војихна буде 
присталица свога роћеног стрица. Кад је ствар краља 
Владислава потпуно пропала, Војихна се морао да по- 
мири са стварношћу и да приђе краљу Стефану Уро- 
шу III и његовом сину, Стефану Душану. 

Својој кћери Војихна је дао име Јелена. То је ве- 
роватно учинио у знак оданости према владалачкој 
породици. Да је Војихнина кћи заиста носила исто име 
као и Јелена, жена Стефана Душана, види се из јед- 
ног записа, који потиче из 1370/71 године. Ако је за- 
пис састављен у августу месецу 1371 године, значило 
би да је из последњих дана владавине и живота деспо- 
та Јована Угљеше. Ускоро после тога није више ни 
било деспотице Јелене; постојала је само монахиња 
Јефимија. У запису стоји да се „божаставни песневац 
написа благочастивој и христољубивој и превисокој 
гоепођи деспотици кира Јелене". Сем жене деспота Јо- 
вана Угљеше у то доба не постоји ниједна деспотица 
којој су блиске књиге и која има потребе за њима. 
Иако није правило, ипак је обичај да се при монаше- 
њу даје такво име које почиње истим гласом као све- 
товно. Већ по монашком имену Јефимија могло би се 
наслућивати да се Војихнина кћи звала Јелена. 

Ил. Руварац је мислио да је Војихна имао и сина 
Дмитра. Ево како је он дошао до тог закључка. Госпо- 
дин Константин Дејановић назива својим братом не- 
ког војводу Дмитра, који је у Штипу сазидао цркву 
посвећену Вазнесењу. У Брлићевом српском преводу 



турске Нешријине историје помиње се Димитрије Во- 
јинов син међу српским великашима, који су учество- 
вали у Косовској битци. Фр. Рачки је узео да место 
Војинов треба да стоји Војихнин, па је отуда говорио 
о „војводи Димитру, сину ћесара Војхне". Руварац је 
то прихватао, истина не без резерве. Војводу Дмитра 
из државе господина Константина изједначавао је са 
тим Димитријем Војихниним сином, па је онда прет- 
постављао да је тетка господина Конетантина била 
удата за ћесара Војихну и с њим родила доцнију мо- 
нахињу Јефимију и војводу Дмитра. Та претпоставка, 
међутим, мора да отпадне, иошто се код Нешрије не 
говори ни о каквом Војиновом или Војихнином сину, 
већ о Јонд огли, Кобилићу — како преводи Г. Елезо> 
вић. Тако остаје да је Војихна имао само кћер, а не и 
сина. Вероватно му је Јелена била једино дете. 

Војихнина кћи Јелена морала је одлазити на двор 
царице Јелисавете и тамо, поред те умне и образоване 
жене, добијати оно уметничко и књижевно васпитање 
и. културу којом се Јелена одликовала. Крајем 1365 го- 
дине царица напушта Сер, јер Угљеша постаје деспот 
и њој више нема места у томе граду. У то време умире 
и ћесар Војихна. Јелена се удала за Угљешу свакако 
пре ћесарове смрти, још кад Угљеша није био деспот. 
Тада је Угљеша по свој прилици био велики војвода. 

На Јеленино духовно образовање без сумње је 
утицао и серски митрополит Јаков, први игуман мана- 
стира Светих Арханђела код Призрена, задужбине цара 
Стефана Душана. На положају серског митрополита 
Јакова су заменили Сава и Теодосије. За Јакова и Тео- 
досија зна се да су имали љубави према књигама и 
према књижевности. 

У господским кућама серским, двокатним, са мно- 
го соба, живи многа угледна властела, српска и грчка. 
Сви су они у ближим или даљим везама с деспотским 



двором. Друштвени живот у Серу мора да је био вео- 
ма жив. Испољавао се, наравно, на начин који одгова- 
ра средњем веку: ишло се у лов, приређивале су се 
разне светковине, витешке игре и утакмице, гозбе и т.д. 
У историским споменицима 1368 године изрично се по- 
миње дом Радослава Повике у Серу. Повике су били 
позната српска породица у доба Стефана Душана и 
цара Уроша. Један Радослављев брат, Ђурађ, био је 
логотет цара Стефана Душана. Умро је у Солуну 1367 
године. Други брат, Милош, био је челник код цара 
Уроша и царице Јелисавете. О њему имамо података 
све до 1372 године. Радослав ће бити исто лице с Ра- 
дославом, серским кефалијом из 1365 године. То је 
био последњи кефалија из времена владавине царице 
Јелисавете. Без сумње у жељи да истакне да је зет ста- 
ре аристократске породице Торникес, називао се „кир 
— Т°Р НИК0 Радослав". Ђурђијанског порекла, породи- 
ца Торникес даје Византији читав низ веома угледних 
људи почевши од X века. Крајем тога века један Тор- 
никес подиже Иверски манастир на Св. Гори. За Радо- 
слава се наглашава да је рођак царице Јелисавете, зет 
или девер, вероватно опет преко породице Торникес. 
Од серских Грка из времена деспота Угљеше и деспо- 
тице Јелене треба поменути „васељенског судију" Ни- 
киту Педиасима, „дивног и мудрог мужа ромејског". 
Он је припадао оној породици која је дала „стареши- 
ну филозофа" Јована Педиасима, ђакона и хартофи- 
лакса Охридске архиепископије с краја XIII и из прве 
половине XIV века. Јован Педиасим пише филолошке 
и филозофске списе, бави се математиком (и то наро- 
чито геометријом), саставља расправе о музици. Сем 
тога, занима се и песништвом. Од њега су остали сти- 
хови о рђавим и добрим женама. Други један Педиа- 
сим, Теодор, живи око средине XIV века. Његови спи- 
си о Храму града Сера и о Чудима светих Теодора, ко- 

јима је тај храм посвећен, упућују нас да га сматрамо 
за становника Сера. Од Теодора постоји биографија 
Јосифа Химнографа, чије се песме и данас певају у 
цркви. Теодор је и сам писао стихове, а састављао је и 
друге списе. Сачувала су се и његова писма, мећу ко- 
јима су нека упућена лицима из Сера. 

Деспотица Јелена је имала једно једино дете, и 
то сина, који је на крштењу добио очево име. Изгу- 
била га је веома рано, још кад је био „млади младе- 
нац". Значи, није му било ни четири године. Сахрани- 
ли су га у Хиландару у гробу његовог деде, ћесара Во- 
јихне. Све до 1886 године пОстојала је надгробна плО- 
ча код самог хиландарског храма, испод оне винове 
лозе за коју се прича да је изникла из гроба Св. Си- 
меона — Немање и пробила кроз црквени зид. Верује 
се да је грожће са те лозе чудотворно за жене које не 
могу. да роде или које немају млека. 

Жалост за малим сином буди књижевни дар у де- 
спотици Јелени. Кад деспотица саставља натпис за ико- 
ницу свога јединца, српска књижевност добија прву 
књижевницу. Иконицу односи у Хиландар вероватно 
сам деспот Угљеша, у априлу 1371 године. Он се тада 
спрема за рат, који ће се завршити битком на Марици 
и погибијом његовом (26 септембра 1371 године). Дес- 
пот долази на Св. Гору да „принесе Богородици дужне 
молитве и ропско поклоњење", да би од ње примио 
„богатство њене милости, а њезином помоћу" и милост 
еамога Христа. Том приликом обилази гроб „господина 
и родитељ.а светопочившега ћесара и сина својега по 
телу Угљеше". Обузима га велика жалост и у њему се 
разгорсва „љубов срдачна". Он чини прилоге Хиланда- 
ру, да би „створио помен вечни себе и гробовом тем". 

„По убиству овога храброга човека, деспота Угл»е- 
ше, расуше се Исмаилћани и полетоше по свој земљи 
као птице по ваздуху, и неке од хришћана мачем кла- 



ху, друге у ропство одвоћаху, а остале немила смрт 
пожње. Заостали од смрти глаћу бише погубљени, јер 
таква глад би по свима странама, каква не би од ство- 
рења света, нити потом да буде, Христе милостиви. А 
које глад не погуби, ове попуштењем Божијим вуци, 
ноћу и дању нападајући, прождираху. Авај, узбудљив 
призор бејаше видети! Оста земља пуста од свега до- 
бра: и људи, и стоке, и других плодова. . ." Тако инок 
Исаија описује стање у деспотовини после погибије 
деспотове. Све те страхоте Исаија је видео и доживео. 

Деспотову престоницу Сер заузели су Грци. У но- 
вембру 1371 године ушао је у Сер деспот Манојло Па- 
леолог, намесник Солуна, доцнији византиски цар. Тек 
19 септембра 1383 године Сер долази у турске руке. 
Деспот Манојло Палеолог покушао је 1387 године да 
поврати Сер, али у томе није имао успеха. Изгубио је 
и Солун. Из тога времена о деспотици Јелени немамо 
никаквих вести. Знамо само толико да је пре 1389 го- 
дине, пре Косовске битке, дошла код кнеза Лазара, 
мужа њене даљне сроднице кнегиње Милице. Деспо- 
тица је била кћи братучеда цара Стефана Душана, а 
кнегиња је кћи кнеза Вратка, праунука Немањиног сина 
Вукана. Тако су оне биле сроднице. Деспотица се за- 
монашила свакако одмах после смрти деспотове. У кру- 
шевачки двор дошла је као монахиња Јефимија. 

Кнегињи Милици (монахињи Јевгенији) у доба по- 
сле Косова Јефимија је „као неки стуб и помоћ". По- 
маже је мудрим саветима и одлази с њом „великом 
господару", султану Бајазиту (1398 године). У слобод- 
ним часовима Јефимија везе, наравно само црквене 
ствари, као што доликује једној монахињи. После за- 
весе за царске двери хиландарске цркве Јефимија везе 
Похвалу кнезу Лазару, коју је сама и саставила (1402 
године). 

Најзад се потпуно одриче од овога света и узима 

велику схиму, а то значи полаже много строже мона- 
- шке завете. По монашким прописима, поново мења име. 
Сада се по свој прилици зове Јевпраксија. Она ће сва- 
како бити исто лице с деспотицом Јевпраксијом, коју 
деспот Стефан 1404/5 године назива својом мајком и 
'истиче „њену велику љубов и усрдије" према њему и 
његовој породици. Као монахиња Јевпраксија изради- 
ла је једну плаштаницу. У натпису се сећа и своје мај- 
ке-.„ћесарице српске Јефимије монахиње". Судећи по 
томе, удовица ћесара Војихне имала је оно исто мона- 
шко име које ће као малосхимница носити и њена кћи. 
О првој српској књижевници, славној везиљи и 
знаменитој жени историски извори немају више пода- 
така. У великој схими вероватно није дуго живела. Са- 
храњена је свакако у манастиру Љубостињи, задужби- 
ни кнегиње Милице. 



ЕПИСКОП МАРКО СРЕДЊЕВЕКОВНИ СРПСКИ ПИСАЦ 



I 



Душан Д. Вуксан у своме значајном научном 
прилогу Епископ Марко (Ловћенски Одјек I, 1925, 81— 
96) открио је једног дотада непознатог нашег писца 
с краја XIV и с почетка XV века. 

Епископ Марко је написао Помен своме оцу јеро- 
ионаху Герасиму и мајци монахињи -Јефимији, Био- 
графију патријарха Јефрема и Завештање цркви св. 
Ђорђа на Ждрелнику (званој Новој цркви), којој је 
био оснивач и ктитор. Сем тога, од њега потиче један 
Минеј за мај, јуни, јули и август (из 1398/99 године 
— описао га Д. В у к с а н, Рукописи манастира Пећке 
патријаршије, Зборник за историју Јужне Србије и 
суседних области I, 1936, 159 — 160 бр. 50). У томе је 
Минеју сачуван Помен (писан другом руком на два 
уметнута листа), а такође и Завештање (писано руком 
самога епископа Марка на два листа која су додата 
на крају). На Минеју се налази запис, у коме су по- 
бројане књиге и одежде храма св. Ђорђа званог Нова 
црква. Запис је из времена кад је том црквом управ- 
љао јеромонах старац Козма. Гл. Елезовић став- 

ља запис у XVII вск (Љ у б. С т о ј а н о в и ћ, Стари 
српски записи и натписи VI, 1926, 52 бр. 9696). 

Завештање је писано 19 јула 1411 године. Објавио 
га је Љуб. Сто ј ановић, ор. сИ. IV (1923) 22—24 
бр. 6112 по препису Гл. Елезовића. Помен Герасиму и 
Јефимији и Биографију патријарха Јефрема штампао 
је Д. Вуксан у Ловћенском Одјеку, али не онако 
како су написани већ „како се ријечи изговарају". Би- 
ографију је Вуксан преписао из једног рукописа „који 
се налази данас у приватним рукама". Рукопис је Вук- 
сан укратко описао. По пасхалној таблици у рукопису 
која почиње 7033 годином закључио је да је рукопис из 
1524 или 1525 године. 

У Помену се каже да је монахиња Јефимија умрла 
8 јула. Година није означена. Јеромонах Герасим, како 
изгледа, умро је после ње. „Миром сконча се" 30 авгу- 
ста. Сахрањен је истога дана „на Таворе, в цркви све- 
таго Николи, при олтари". Опело је извршио његов 
најмлађи син епископ Марко са целим „клиросом ве- 
ликије цркве". Оно је било у самој „велицеј цркви" 
(Пећкој патријаршији). На крају Помена стоји: „В лето 
6900, слнцу круг 11, луне 2" (кругови су за један мањи 
но што би требало). Вуксан мисли да је то забелешка 
о времену писања Помена, па зато каже да је Помен 
из 1392 године. Међутим, како се ти подаци налазе 
непосредно иза реченице у којој се говори о Гераси- 
мовој сахрани, треба свакако узети да они садрже го- 
дину сахране, односно смрти Герасимове. Према томе, 
Герасим је умро 30 августа 1392 године. Из Помена се 
не види да ли је Јефимија умрла те исте године. По- 
мен је написан вероватно после 1411 године, после по- 
дизања цркве св. Ђорђа (Нове цркве), и то по свој 
прилици за њене потребе. ради помена ктиторовог оца 
и мајке. 

II 

По Вуксановом мишљењу, Биографија патријарха 
Јефрема написана је 1400, „дакле на годину дана по- 
слије смрти патријархове". Он тако тумачи ону беле- 
шку у Биографији која садржи 6908 годину од створења 
света (=1399/1400 год. од Христова рођсња). У њој су 
означени и кругови сунца (20) и месеца (11), који од- 
говарају наведеној години. Та белешка долази после 
података о дану смрти и сахране иатријарха Јефрема 
(15 јуни), о томе колико је свега година патријарх 
живео (88), колико му је било година кад се замона- 
шио (23), колико је година провео као монах (67), ко- 
лико као архијереј (24), а колико с епископом Мар- 
ком (23). 

Подаци о животу Јефремовом међу собом се не 
слажу. Ако године проведене „в архијерејстве" не улазе 
у године проведене „в иночсцем образе", онда је Јеф- 
рем живео 114 година (23 године пре монашења, 67 као 
монах, 24 као архијереј). А ако године „в иночсцем 
образе" обухватају и године „в архијерејстве", Јефрем 
би живео 90 година (23 године пре монашења, 43 као 
монах, 24 као архијереј). Ни у једном ни у другом 
случају не би било тачно оно што пише у Биографији: 
„Всех же лет јего, јеже в жити сем 88". Не може се 
узети да је неслагање настало због тога што је при 
штампању бројева промакла каква грешка. Тај одељак 
нз Биографије Вуксан је навео у току свог расправ- 
љања о епископу Марку (стр. 83). Бројеви су ту исти 
као и у издању Биографије. Значи да је грешка у са- 
мом рукопису. Један податак је несумњиво рђаво пре- 
писан из „извода", који је можда био сам оригинал 
епископа Марка. У Биографији се још на једном месту 
каже да се Јефрем замонашио у 23 години (стр. 91). 
Према томе, тај податак није погрешно преписан. Из 

91 



Живота краљева и архиепископа српских (издао Ђ. 
Даничић 1866, 386) знамо да је Јефрем псстављен 
за патријарха 3 октобра 1375 године (6884 године од 
створења света). У Биографији је забележена 6908 го- 
дина. После те године Јефрем није живео; умро је или 
те године или пре н>е, Од 6884 до 6908 има управо 24 
године, дакле баш онолико година колико се каже да 
је Јефрем провео „в архијерејстве". Тај податак био 
би нетачан само у том случају, ако 6908 година из Би- 
ографије не би означавала годину Јефремове смрти. 
Јефрем није могао провести 67 година „в иночсцем 
образе". Видели смо напред да се тај податак не може 
довести у сагласност са податком о дужини Јефремо- 
вог живота уопште. До те се сагласности не долази 
ни-кад се претпостави да монашке године обухватају 
и године проведене у архијерејском чину. Уосталрм, 
та претпоставка није ни много вероватна. Остало би 
онда да је Јефрем живео 114 година. НаравНо да се то 
не може прихватити. Због тога се мора узети да је у 
Биографији тачно забележено да је Јефрем умро у 88 
години живота, Податак о 67 година проведених „в 
иночсцем образе" мора се одбацити као нетачан. Као 
монах Јефрем је могао провести само 41 годину. Тако 
и пише у тексту Биографије коју је издао Ст. Нова- 
ковић у бЈаппата XVI (1884) 40. 

Тај Новаковићев текст Биографије потиче из ру- 
кописа „зкога§пје^а угетепа", писаног „ро1а згрвкј, ро!а 
гизко-з1оуепзкЈ". Епнскоп Марко се истина у н>ему по- 
миње, али се не види да је он писац. У томе тексту 
место 6908 године стоји 1442 година и поред ње кру- 
гови сунца и месеца који се налазе и у текету Д. Вук- 
сана (стр. 40). Новаковић се питао шта та година значи, 
Није се сетио да је у оригиналном рукопису морала 
да буде година од створења света. Да је дошао на ту 
мисао, видео би да 6950 години (која би се морала ста- 

вити место 1442 године од Христова рођења) не одгр- 
варају кругови сунца и месеца. Кад се та година на- 
пише словима као што је несумњиво била написана у 
оригиналу (8 ц н), онда није тешко погодити да је по- 
сдедње слово морало да буде и (=8) а не н (=50). Но- 
ваковић није размишљао у том правцу, па због тога 
није дошао до закључка да у Биографији треба да 
стоји 6908 година, с којом би се слагали кругови сунца 
и месеца. Он је мислио да година 1442 и кругови сунца 
и месеца немају никакве везе с текстом, да је то био 
„рпрјз" у оном рукопису из којега је преписан његов. 
текс Биографије. Како би тај „рпрјз" био из 1442 го- 
дине, Новаковић је у њему видео сведочанство о при- 
личној старини рукописа из којега је његов „рпјерјз 
уасЈјеп". * . 

Из Живота краљева и архиепископа српских Но- 
ваковић је знао за годину које је Јефрем изабран за 
патријарха. Тој години (1375) додао је 24 године, ко- 
лико је по Биографији Јефрем провео као архијереј. 
Тако ј« добио 3399 годину као годину смрти Јефре- 
мове. Из Биографије се зна да је Јефрем умро 15 јуна. 
За тај датум имамо потврда и са других страна (Љ у б. 
Стојановић, ор. сН. III, 1905, 73 бр. 5041). Због 
тога је у науци усвојено да се патријарх Јефрем пре- 
ставио 15 јуна 1399 године. (К. Јиречек, Историја 
Срба IV, 1923, 34, 169; Рад. М. Грујић, Јефрем, 
Народна енциклопедија II, 148). Тако пише и М. Пур- 
к о в и ћ у своме раду о Српским патријарсима сред- 
њега века (Гласник Сколског научног друштва ХУ-ХУ1, 
1936, 311). 

Новаковић је рачунао са 1375 годином, дакле с го- 
дином од Христова рођења, а требало је да рачуна са 
6884 годином, са годином од створења света, која је 
једино и забележена у Животима краљева и архиепи- 
скопа српских. Кад се тој години додаду 24 године Је- 



фремовог живота „в архијерејстве", добија се 6908 
година, која се и налази у Биографији. Те године, 15 
јуна, умро је патријарх Јефрем, а то значи 15 јуна 
1400 године. Занимљиво је да ту хронологију даје епи- 
скоп Николај у своме Охридском прологу (1928) 
456. Да је Јефрем умро 1400 године закључио је и 
епископ горњокарловачки И л а р и о н (Зеремски) у 
расправи Патријарси до пропасти српске државе.') 

Према томе, 6908 година која је забележена у Био- 
графији не односи се на време њеног постанка, већ на 
смрт патријархову. То се, уосталом, види и по месту 
на коме се она налази. Као што је напред већ речено, 
она долази одмах иза низа хронолошких података о 
животу патријарховом. Истина, непосредно испред ње 
је оно место на коме Марко говори о себи, али оно је 
дошло ту очевидно само због тога да се истакне како 
Марко све о Јефрему „известне" зна, иако то укратко 
износи („и сија в мале назнаменах, да не от множства, 
јеже о њем исправљенији и дејанију повестми продл- 
жит се слово"). Најзад, да та година треба да означи 
кад је Биографија писана, била би ваљда на крају, у 

1 Гласник Српске православне патријаршије XI (1930) 119 
—120 = Из историје Пећске патријаршије (1931) 64 — 65. Епи- 
скоп Иларион није знао за Вуксанов рад (измакао му је из вида 
и мој приказ у Богословљу II, 1927, 238—239 и Ћоровићев 
чланак о Марку у Народној енциклопедији II, 683), па је због 
тога писао да је Марко „иначе непознато лице". И он је рачу- 
нао са 1375 год. и добио 1399 год., али је запазио да се та го- 
дина не може да усвоји због датума патријархове смрти (по 
њему, иатријарх је умро „15. јунија> или који дан раније"). У 
Биографији стоји да је Јефрем „у архијерејству провео 24 го- 
дине што ће рећи да је навршио пуних 24 године, дакле и не- 
што више". Ако би се узео 15 јуни 1399 год., патријарх „не би 
проживео у сапу архијереја 24 године, него са 3 — 4 месеца 
мање". Због тога његову смрт треба да пренесемо у 1400 год. 
Тој години одговарају и кругови сунца и месеца. Год. 1442 је 
пренисивачка погрешка. 

нарочитом запису као што је код Доменти-јана (и у 
Животу Св. Симеона и у Животу Св. Саве — изд. Ђ. 
Даничић 1865, 116—117, 344—345). Она се, међутим, на- 
лази испред причања о тОме шта је било „по блаже- 
наго успенији и положенији в гробе честнаго телесе 
јего". 

Постанак Биографије, као што се из свега изложе- 
ног види, треба ставити после 1400 године. 

III 

Вуксан пише да се из „књижевних радова" еписко- 
па Марка „може . . . приближно тачно конструисати 
биографија" његова, па даје ове податке: Епископ 
Марко је рођен „у Пећи око год. 1330". Године 1346 
постао је монах. Од 1376 до 1399 био је поред патри- 
јарха Јефрема. Као епископ помиње се 1392 године. 
Умро је после 1411 и то „без сумње у Пећи". Вуксан 
ничим не образложава ове своје тврдње. То је штета. 
Ја сам се трудио да пронађем она места из Маркових 
радова на основу којих је Вуксан дошао до горњих 
података, али у томе, на жалост, нисам потпуно успео. 
Због тога се резултати мојих испитивања веома разли- 
кују од Вуксанових констатација. Међутим, када сам 
у Богословљу II (1927) 238—239 приказивао Вуксанову 
расправу, нисам се упуштао у критичка разматрања ње- 
гових навода. Тада сам потпуно по Вуксану излагао 
живот и рад епископа Марка. То исто је учинио и В. 
Ћоровић у своме чланку о епископу Марку (Народ- 
на енциклопедија II, 683). 

У Помену стоји да је Марко постао монах кад му 
је било 17 година (Ловћенски Одјек I, 87). И св. Сава 
је имао 17 година кад је побегао у Св. Гору (Домен- 
т и ј а н, Живот Св. Симеуна и Св. Саве, изд. Ђ. Дани- 
чић 1865, 121; Теодосије, Живот Св. Сож, изд. Ђ 

Даничић 1860, 6). За примање у манастир обично се и 
тражи узраст од 16—17 година. (Н. Милаш, Право- 
славно црквено право, 3926 3 , 702; упор. Ф. Гранић, 
Одредбе хиландарског типика Св. Саве о ступању у 
нанастирску заједницу и о делокругу братског сабора, 
Гласник Скопског научног друштва ХУ-ХУ1, 1936, 53— 
54). У Помену се каже да је Марко ставио „из себе 
иночски и ангелски образ рукоју великаго старца всео- 
свештенаго Јеврема патријарха". Јефрем је постао па- 
тријарх 3 октобра 1375 године. Према томе, после тог 
датума Марко је ступио у монахе. У Помену је још 
забележено да је Марко са својим оцем Герасимом пре- 
бивао „в послушанији великаго оного светилника", 
ваљда до смрти Герасимове. Герасим је преминуо „в 
глубоце .... старости" (Ловћенски Одјек I, 87). Он је 
„от млада взраста" послужио „великому и преподоб- 
ному старцу Аврааму". Аврам је био старац кад је Ге- 
расим још био веожењен (гШ. 86). Због тога се не 
може узети да је Аврам онај „велики светилник" коме 
је Герасим као старац био „в послушанији". То може 
да буде само патријарх Јефрем. У Биографији патри- 
јарховој Марко каже да је „с сим великим оцем" био 
23 године. Како је патријарх провео „в архијерејстве" 
свега 24 године, значи да је Марко дошао код њега го- 
дину дана после његовог ступања на патријарашки 
престо. Свакако је тада Јефрем и замонашио Марка. 
То би било 6885 — између 1 септембра 1376 и 31 авгу- 
ста 1377 године. Кад се од те године одузму 17 година, 
колико је Марко у то доба имао, добија се као година 
његовог рођења 6868, а то је време између 1 септем- 
бра 1359 и 31 августа 1360 године. Године 6907, кад је 
преписивао Минеј, Марко је имао 39 година. Много је 
вероватније да је Марко предузео један такав посао у 
тим годинама него у оним у којима би тај посао радио 
по Вуксановом рачуну. Шездесет осам или шездесет де- 

вет година нису доба када се такви послови врше Исти- 
на за неке рукописе писци су забележили да су их пи- 
сали у дубокој старости (в. С т. С т а н о ј е в и ћ, Књи- 
ге и друго у старим српским записима, 1906, 9) У време 
када ј« подизао цркву св. Ђорћа на Ждрелнику и када 
Је писао Завештање (1411 године), Марко би по Д Вук- 
сану имао 81 годину. Зар он то не би истакао у Заве- 
штању? * 

За свештеника и епископа Марко је хиротонисан 
„в светеЈ сборнеј и велицеј цркви србсцеј в Пеки" Док 
се за „иночски и ангелски образ" у Помену изрично 
каже да га је Марко добио од патријарха Јефрема, до- 
тле ее код свештеничког и епископског чина Јефрем 
и не помиње. За свештеника и епископа Марка „хиро- 
тонисујут" по свој прилици у доба када Јефрем није 
управљао Српском црквом, када је по други пут оста- 
вио патријарашки престо и вратио се „к обичному без- 
млвију". По 11 правилу II помесног сабора (неокеса- 
риског), које је „ушло од ријечи до ријечи" у 14 пра- 
вило VI васељенског сабора (трулског), за свештеника 
се не може да постави онај који нема 30 година, „јер 
и Господ Исус Христос у тридесетој се години крстио 
и почео је учити" (Н. Милаш, Правила Православ- 
не цркве с тумачењима I, 1895, 483; II, 1896, 33; упор 
од истог писца Православно црквено право, 276). Та је 
одредба наведена и у Синтагмату Матије Властара (из 
3335 год.), који је код нас преведен око 1347—48 го- 
дине (изд. Ст. Новаковић 1907, 318). И за епи- 
скопа се тражи да има бар 30 година, како је одреће- 
но једном Јустинијановом новелом (Н. М и л а ш, Пра- 
вославно црквено право, 276, 372 и Правила I, ' 484— 
485). Епископ Марко је навршио 30 година 6898 годи- 
не од створења света, која обухвата време између 1 
септембра 1389 и 31 авгуета 1390 године. Тридесетог 
августа 1392 године, на дан смрти његовог оца Гера- 

сима, Марко је већ епископ. Значи да је хиротонисан 
за свештеника и за епископа после 1 септембра 1389 а 
пре 30 августа 1392 године. 

Када би се знало које је године Јефрем предао 
управу над Српском црквом патријарху Данилу III, 
можда би се могао нешто сузити временски размак у 
коме су извршена та рукоположења. Код Јиречека 
(ор. ск. 169) стоји да је патријарх Спиридон умро 
„убрзо после боја на Косову" (очевидно по Биогра- 
фији патријарха Јефрема — изд. Ст. Новаковић, 
81аппе XVI, 39; у Ловћенском Одјеку на стр. 94), а да 
је Данило „постављен за владе кнеза Стефана". По Ји- 
речеку, Данило се помиње „у споменицама од 1392 — 
1395". Како је у Данилчевом типику (из 1416 год.) за- 
бележено да се патријарх Спиридон преставио 11 ав- 
густа (Љ у б. С т о ј а н о в и ћ, ор. сћ, III, 73 бр. 5042), 
излазило би да је патријарх умро после непуна два 
месеца од Косовске битке. После његове смрти а пре 
Даниловог избора Јефрем је по други пут управљао 
Српском црквом. Јиречек ближе не одређује када је 
Данило изабран. Ст. М. Димитријевићу Исто- 
ријату Пећске патријаршије, који је објављен као до- 
датак у споменици о Устоличењу патријарха Димитри- 
ја (1924), тврдио је да се Спиридон помиње до 1387, 
„до у очи косовске катастрофе" (стр. 3, 15). За Дани- 
ла III Димитријевић је забележио да се помиње 1389— 
1406 године (стр. 3). Иларион Зеремски (Глас- 
ник Патријаршије XI, 118 = Из историје, 61—64) узи- 
мао је да се Спиридон по свој прилици преставио 11 
августа 1389 године. Избор Данила III за патријарха 
извршен је „најраније крајем 1392 или што је веро- 
јатније, у 1393 години". Рад. М. Грујић пише да 
је Спиридон био патријарх од 1382 до 1387 године. 
Поред Данила III Грујић ставља 1389 годину (у чланку 
Пећска патријаршија, Народна енциклопедија III, 1928, 

378). М. Пурковић (на н. м. 311—312) је изнео 
мишљен.е да је на престолу Српске цркве од 1380 до 
1389 године био Спиридон, а од 1390 до 1396 Данило 
Колико сам ја могао да утврдим, Данило III је постао 
патријарх по свој прилици 1390 године (о томе.сам пи- 
сао у засебној расправи у Гласнику Скопског научног 
друштва XXI, 1940, 33-81). Од 1389 године (после 11 
августа) до 1390 године Црквом је управљао патријарх 
Јефрем. После 1390, а пре 30 августа 1392 године (да- 
кле, у време патријарха Данила III) треба вероватно 
ставити рукоположење Марково за свештеника и епи- 
скопа. 

ттУ о™ НКУ ПећСКа епа Р хи Ј а (Народна енциклопеди- 
Ја III, 370) Р а д . М. Гру ј и ћу је изгледало „да је 
од краја 14 века, када су патријарси становали нонај- 
више у Жичи, и у Пећи постојао посебан епископ" 
Грујић је тада мислио да је епископ Марко по свој 
прилици био пећки епископ. Међутим кад је писао чла- 
нак о Хвостанској епархији(Ш. IV, 1929, 786), Грујић 
Је уврстио Марка међу епископе те епархије. Да је 
Марко био епископ хвостански мисле С. Смирнов 
^е§П$е 4е /а Меге-с/е-Меи </е Иуозпо, I Ооппее* Шо- 
п Ч иез (Старинар — 3 серија — Х/Х1, 1936, 65, 67) и М, 
Пурковић, Српски епископи и митрополити средње-- 
га века (из Хришћанског Дела III, 1937) 43. Марко није 
могао имати хвостанску епархију, јер је био епископ, 
а у Хвосну је била митрополија, као што се види из 
повеље кнеза Лазара дате 1380/81 године манастиру 
Св. Пантелејмона на Св. Гори: „ ...цркву Спасову у Хво- 
сну кон митрополије хвостнскоје" (Гласник 24," 1868, 
2о7Ј. 

IV 

На једном месту у својој расправи Д. Вуксан 
каже: „Остало би још да се говори о служби св. Јевре- 



му. Има вјероватности, да ју је написао сам епископ 
Марко, али у овом рукопису [у коме се налази и Био- 
графија Јефремова] не каже се ништа, ни ко ју је пи- 
сао, ни кад је писана" (стр. 88). В у к с а н је Службу 
ипак уврстио у списак радова епископа Марка (стр. 84). 
В. Ћ о р о в и ћ је не помиње у своме чланку о еписко-' 
пу Марку (Народна енциклопедија II, 683). Рад. М. 
Грујић у чланку о патријарху Јефрему (\Ш. II, 149) 
узима да је Служба од епископа Марка. То исто чини 
и М. Пурковић (Гласник Скопског научног дру- 
штва XV— XVI, 311). 

Епископ Марко је заиста написао и Службу св. 
Јефрему. То се види из Празничног минеја од фебру- 
ара до краја августа (из XVI века), који се сада чува 
у збирци Српске краљевске академије (бр. 68). По Ка- 
талогу Љуб. Стојановића (1901) 28 бр. 55, тај 
Минеј садржи и ово: „Л. 516 [треба 576] — 62а. В е! 
([= 15] јуна иже в светих преподобнаго отца нашего Је- 
фрема патријарха србскаго. На л. 59а, и светому канон 
на и [ = 8], твореније Марка смеренаго епископа глас 
д [ = 4] пес. а [ = 1] ирмос". То је Служба св. Јефрему 
(упор. и Љ у б. С т о ј а н о в ић, ор. сН. 261 — регистар з. 
V. Марко). Наведено место с поменом епископа Марка 
налази се и у Служби објављеној у Србљаку митропо- 
лита Михаила (1861) л. 150а. Само уместо Марко 
у Србљаку стоји Марка. Очевидно је слово к прочи- 
тано као ?с. То се могло лако десити ономе који није 
упућен у ћириличку палеографију. Изнад усправне леве 
црте тога слова у Минеју се налазе две тачке. Та слу- 
чајна погрешка преписивачева може читаоца у први 
мах заиста да доведе у забуну. 

Тај је Празнични минеј „добављен из Пећи". 
Љуб. Ковачевић, који саошптава тај податак, 
штампао је један запис са последњег листа Минеја. Из 
тог се записа види да је Минеј припадао храму св. 

Ђорђа „на месту Ждрелнику, рекоми Нова Црква" 
(Гласник 56, 1884, 352 = Љуб. Стојановић Ста- 
ри српсни записи и натписи II, 1903, 431 бр. 4347) 

У запису из времена старца Козме, о коме је ра- 
није већ говорено, каже се да храм св. Ђорђа звани 
Нова црква има два минеја. Један је без сваке сумње 
онај на коме се запис и налази (Минеј епископа Мар- 
ка из 1389/99 год.). Други ће свакако бити Празнични 
минеј који је данас у Академији. 

V 

Храм св. Ђорђа који је сазидао епископ Марко на- 
зива се Новом црквом очевидно због тога што је по- 
стојала друга једна црква св. Ђорђа. Њу је „от осно- 
^ ванија" подигао јеромонах Герасим, отац епископа 
Марка (то се каже у Помену — Ловћенски Одјек I, 87). 
У завештању епископа Марка стоји да је Нова 
црква „на месте рекомем Ждрелник идеже беше мнозе- 
ми лети запустел виноград црковни" (Љуб. Стојановић, 
ор. сА. IV, 23). Д. В у к с а н мисли да је „Ждрелник 
исто што и Ждрело и да према томе и ову цркву треба 
тражити негдје око Пећи" (Ловћенски Одјек 1, 86) За 
ждрелничке винограде Вуксан сматра да су се морали 
налазити „или око данашњега Идолца или Јерињака, 
јер је то једино мјесто погодно за винограде, па и да- 
нас је сав тај крај засађен виновом лозом" (М±). 

Говорећи о месту где је била Герасимова црква св 
Ђорђа, Вуксан помиње „двије рушевине старих црка- 
ва, једна на пола километра од патријаршије према 
Руговој, а друга нешто даље, при самом улазу у Ру- 
гову" (1ш'с1 85). За ону прву каже да је, према тради- 
цији, била посвећена св. Николи, па се домишља да 
ће то бити она црква св. Николе „на Таворе", у којој 
је сахрањен Герасим (јђШ. 85 и нап. 1). По Вуксановом 
мишљењу, код те цркве је и гроб Јефимијин. То по свој 

прилици неће бити тачно. Као монахиња Јефимија је 
живела код цркве св. Ђорђа, „при својој . . . цркви" 
(како се каже у Помену — нж1. 87). Ту је без сумње и 
сахрањена. 

Ако је црква св. Николе о којој говори Вуксан 
идентична са црквом св. Николе у селу Љевоши код 
Пећи, онда напомињем да ја за њу доказујем да се у 
XVI веку звала Ивановац и да је њој 1565 године при- 
ложио једно од два своја издања (Посни или Цветни 
триод) стари српски штампар Стефан Мариновић „от 
града Скадра" (в. моју расправу у Прилозима за књи- 
жевност, језик, историју и фолклор XVIII, 1938, 375 
—392). 

О оној цркви која је „при самом улазу у Ругову" 
има један запис „који се налази у једној руској штам- 
паној књизи" (у приватним рукама). Тај запис Вуксан 
је овако прочитао: „На 1889. Игумен Софроније поче 
дувар и врата да гради јунија 8. Мајстори тражећи ка- 
мен за врата и тако копајући на Маркову цркву нађо- 
ше патос плоче велике изрјадне и углађе(не) као што 
најљепше може бити и повеленијем Игумана Софро- 
нија пренеше се те плоче све доле у патријаршију пец- 
ку септембра 2. и тема плочама удари патос у олтар 
свете патријаршије са тема плочама нека је знати сва- 
коме". Вуксан додаје да је дознао „да су, доиста, пло- 
че дизане из ове цркве". Та Маркова црква из записа 
биће она црква „св. еванђелиста Марка" у селу ЈБево- 
ши о којој говори М. С. Милојевић у своме Пу- 
топису дела праве (старе) Србије П (1872). По Ми- 
лојевићевом казивању, од ње су остале само развалине, 
код којих се свет скупља „о марковудне" и „свети во- 
дицу сваке године". Ту црквину св. Марка откопавао 
је Ђ. Б о ш к о в и ћ. О томе пише сасвим укратко у 
Годишњаку С. К. Академије 41 (1932) 254 — 255 и нешто 
опширније у Старинару — Зсерија — \'ШДХ (1933 — 

1934) 299—300. У Годишњаку поред назива цркве став- 
ља знак питања. По томе што је нартекс иодигнут кад 
и црква Бошковић (у Старинару) мисли да црква св. 
Марка „већ одаје млађе порекло". За живопис каже (у 
француском резимеу у Старинару, стр. 302) да његови 
фрагменти ЈшМдатИ 1ез ретШгез ди 16ете 81ес1е". На 
једној кући у Пећи нашао је „неколико орнаментиса- 
них камених фрагмената", за које је чуо „да су давно 
донети са ове црквине". То усмено саопштење примио 
је „са великим резервама" (о томе пише у Старинару). 
На Маркову цркву из записа несумњиво се односи оно 
што је писао Андра Стефановић о некој „цр- 
квици Св. Марка у близини Пећске Патријаршије" (у 
своме раду о Старој српској црквеној архитектури, 
Српски књижевни гласник IX, 1903, 446). Ту је цркви- 
цу, по народном предању, подигао још св. Сава. Пору- 
шили су је Арнаути. Грађу су потпуно „развукли тако 
да су јој и темеље раскопали и камен разнели, и једи- 
но се још по рововима где су темељи лежали може су- 
дити о дименсијама те цркве". Калуђери из Пећке па- 
тријаршије „пре десетак година" (дакле, око 1893) ј-ед- 
ва су успели да кришом узму „два камена дела". Сте- 
фановић каже да се ти камени делови „и данас чувају 
у згради пећске патријаршије". О њима пише још и 
ово: „Та два фрагмента сведоче о лепоти, богатству и 
укусној изради те црквице. Један је горњи камени пер- 
ваз црквених врата, богато орнаментисан, необично 
леп и оригиналан. Други је фрагменат камена плоча 
од белога мрамора, која је жљебљена у виду једне 
орнаментисане звезде, и ти су жљебови испуњени ка- 
меновима у две боје (интерсија). Таквим је плочама 
била црква попођена". Да то не буду ипак оне плоче о 
којима се говори у запису? 

Милојевићево казивање о скупљању света „о мар- 
ковудне" код Маркове цркве не мора бити поуздано, 

као што уосталом ннсу поуздана ни многа друга ње- 
гова тврђења. Маркова црква није морала добити свој 
назив по св. апостолу и јеванђелисти Марку, коме би 
била посвећена (као што је нпр. случај с београдском 
Марковом црквом). Могла би се она тако звати по сво- 
ме оснивачу. Марков манастир код Скопља има храм 
посвећен св. Димитрију. Назива се по краљу Марку 
који је довршио његово зидање (В. Марковић' 
Православно монаштво и манастири у средњевековној 
Србији, 1920, 119). У Колубари постоји Маркова црква, 
по којој ее без сумње и село тако зове. Она је посве- 
ћена св. Димитрију. Ја сам о њој писао у Богослов- 
љу III (1928) 278-280. Том приликом сам изнео прет- 
поставку да су њу основали калуђери из Марковог ма- 
настира код Скопља. Ако је Маркова црква код Пећи 
заиста добила назив по своме оснивачу, могло би се 
мислити да је њу подигао епископ Марко. Она би онда 
била идентична с храмом св. Ђорђа званим Нова цр- 
ква. М. С. Милојевић помиње у селу Љевоши и разва- 
лине „св. Ђурђа", код којих се свет скупља на Ђурћев- 
дан. Да није он од развалина Маркове цркве посвећене 
св. Ђорђу направио две цркве: једну св. Марка, а дру- 
гу св. Ђорђа? У Завештању епиекопа Марка каже се 
„да имаа тази цркв светаго Георгија на службу куде 
обдржи међа виноградишта Ждрелничкога до Сечене 
стене..." (Љуб. Сто ј анови ћ, ор. сН. 23). За Сје- 
чену Стијену Вуксан пише да се налази „у руговској 
клисури на петом километру од Пећи" (Довћенски Од- 
јек, I, 86). 

Бошковић бележи (у Старинару) да је „у северној 
странн нартекса ископана . . . једна каменом озидана 
гробница, у којој није ништа пронађено". Ако би се 
горња идентификација потврдила, могла би то бити 
гробница епископа Марка. 



104 






С А Д Р Ж А Ј 



Страна 

АРХИЕПИСКОП ДАНИЛО II КАО КЊИЖЕВНИК — — — — 5 

СРПСКИ КЊИЖЕВНИЦИ ОД СРЕДИНЕ XIV ДО ПОЧЕТКА XVII 

ВЕКА ____________ 15 

МОНАХИЊА ЈЕФИМИЈА ——_______ 79 

ЕПИСКОП МАРКО — СРЕДЊЕВЕКОВНИ СРПСКИ ПИСАЦ — 89 









Јј - ..■ ' 



